
INTRODUCERE ÎN LIMBAJUL AUDIO-VIZUAL 


Imaginile şi sunetele reprezintă o lume dinamică a cărei artă, al cărei limbaj se 
bazează în primul rând pe lumină şi, în funcţie de anumite particularităţi pe 
câteva tehnici pe care, rând pe rând, le veţi descoperi cu ajutorul acestor note 
de curs. Dar mai întâi de toate, ce înseamnă “tehnicile audio-vizuale"? 


Există două abordări distincte în audio-vizual: mai întâi o abordare tehnică ce 
se ocupă de mijloacele de înregistrare şi redare şi o abordare estetică 
(gramaticală şi semiologică) ce tratează toate regulile implicite şi explicite ale 
întregii creații audio-vizuale şi ale sintezei sunetului şi imaginii. 


Procedeele de sinteză a sunetului şi imaginii sunt total independente de cele 
ale înregistrării şi redării. Înregistrarea poate fi analogică sau digitală în vreme 
ce sinteza presupune o prelucrare digitală a imaginii şi sunetului. Nu trebuie să 
confundăm sinteza şi creaţia audio-vizuală. 


Utilizată pentru divertisment, distracţie, informare, publicitate, formare şi 
educare, această tehnică se bazează pe trei suporturi: 

* peliculă 

* bandă magnetică 

* suport digital 
care conţin materialele a tot ceea ce cuprinde noțiunea de audio-vizual în 
general. 


1. Pelicula are încă un larg câmp de exploatare. Fie că e într-un aparat de 
filmat, fie într-unul foto, ea înregistrează imagini pe care diferitele tipuri de 
spectatori sunt obişnuiţi să le decodeze. Dar ce face această peliculă utilizată în 
toate domeniile comunicării? Substanţa fotosensibilă cu care este acoperit 
materialul plastic transparent este impresionată datorită luminii reflectate de 
subiectul aflat în faţa obiectivului. În urma developării vom avea fixate imaginile 
de diferite formate, la diferite viteze la care adăugăm şi sunetul. Formatele pot fi 
de 8mm, Super-8, 16mm, 35mm sau chiar 70mm. Când vorbim despre viteze 
putem filma cu 24 de cadre pe secundă sau, în cazul filmelor de animaţie, cadru 
cu cadru. 


Mai putem, de asemenea, cu ajutorul unui aparat foto să obținem nişte 
diapozitive. Acestea sunt imagimi fixe care, proiectate într-o anumită ordine pe 
unul sau mai multe ecrane, acompaniate şi susținute de o coloană sonoră 
(comentariu, zgomote, muzică sau toate trei la un loc mixate inteligent) dau 
naştere unui montaj audio-vizual. 

Înainte de a putea fi redată, pelicula trebuie trecută printr-un tratament chimic 
după impresionarea ei. Astfel, fie că vorbim despre film sau despre diapozitive, 
pelicula trebuie obligatoriu developată. 


2. Din contră, pentru banda magnetică nu avem nevoie de developare. Pentru 
a înțelege trebuie să ştiţi că magentoscopul permite înregistrarea şi redarea 
imediată a imaginilor şi sunetului. Şi totul se vede şi se aude pe un ecran de 
televizor, denumit şi monitor. Este unul dintre avantajele majore ale sistemelor 
video. Şi în acest domeniu regăsim formate diferite în funcţie de dimensiunile 
şi/sau calitatea benzii: VHS, VHS-compact, 8, Hi-8, BETA. 


3. Mai există suporturile digitale care permit o înregistrare de mare calitate şi 
la costuri din ce în ce mai reduse față de actualele sisteme video folosite în 
prezent. 


Am evocat înregistrarea şi reproducerea imaginilor şi a sunetelor, iar acum 
trebuie să luăm în considerare legătura lor profundă cu progresul tehnicilor de 
difuzare. Dezvoltarea mijloacelor puse la dispoziţia audio-vizualului este 
constituită din noi suporturi de transmisie: satelitul şi cablul. Satelitul permite 
difuzarea semnalelor optice şi acustice pe o mare întindere şi poate fi utilizat 
pentru a uni un continent de altul; cablul permite existența unor programe 
specific locale în reţele particulare în cadrul limitat al unui sector dat, geografic. 
El are avantajul de a permite instalarea unor căi de întoarcere care servesc la 
accesarea de acasă a unor tele servicii ca videofonul, jurnalul teleimprimat, 
accesul la bănci de date prin internet. 


Există o relație aproape intimă între realitatea materială, tehnică şi comunicare. 
lată de ce trebuie reţinut ca şi esenţial următorul fapt: a face un film, a realiza o 
casetă video sau un montaj audio vizual înseamnă, pe de o parte, a fabrica un 
obiect, iar pe de altă parte a-l utiliza pentru a se exprima. 


Această introducere este importantă deoarece pune în evidenţă numitorul 
comun existent între tehnicile concrete şi valorile intelectuale. A se exprima prin 
televiziune, video sau cinema înseamnă punerea în funcțiune a unui aparat 
complex în sânul căruia găsim artişti, intelectuali, oameni de concepţie şi de 
spirit şi tehnicieni de o înaltă competenţă. Toţi încearcă să stăpânească cât mai 
bine mijlocul lor de expresie şi fiecare, la nivelul său, să colaboreze la creearea 
unui produs de echipă. Dar marca personală a unui produs nu este dată decât 
de un mic grup de decizie tehnico-artistică. 


Trebuie să constatăm faptul că de la apariția sa pe ecran produsul este 
complex: structura sa este bogată — compoziția imaginii, lumina, culoarea, 
sunetul, efectele, decorurile, ritmul scenelor, forța dialogului, ţinuta scenariului... 
Baza rămâne astăzi o anumită formă de scriitură specifică. Într-adevăr, în 

spatele produsului finit se ascunde o realitate literară ce condiţionează toată 
punerea în funcţiune a produsului. Este ceea ce numim decupajul. 


Pentru început, filmul e conceput ca o grupare de elemente distincte. El va fi 
fabricat progresiv în unităţi ce corespund tuturor pivoţilor decupajului. Filmul 
este construit cadru cu cadru şi conceput ca atare de realizator. Acesta este 
limitat de exigenţele decupajului. Puteţi reţine că turnarea unui film poate 
începe prin scenele finale sau prin orice alt pasaj. Acest fapt ne obligă să ni-l 
imaginăm pe realizator şi pe scenarist asemenea unor vizionari capabili să-şi 
organizeze mental structura operei lor şi să o reconstituie mai apoi. 


În final sinteza audio-vizuală, că este sau nu dublată de dorinţa de a transmite 
un mesaj, se situează, ia poziţie în faţa unor constrângeri pe care fiecare 
trebuie să le rezolve după specificul profesiei sale. Trebuie reţinut că vizionarea 
materialului brut şi mai târziu montajul nu trebuie să asambleze elemente 
disparate ci trebuie să le construiască în funcţie de ceea ce aceste elemente 
constituie un ansamblu care le uneşte. 


Juxtapunerea acestor două fragmente trebuie să evoce produsul şi nu suma lor. 
Rezultatul colajului diferă întotdeauna calitativ de fiecare din aceste fragmente 
luate separat. 


Se naşte o confruntare de subiecte care permite, atunci când este stăpânită, 
obținerea unor efecte programate asupra publicului; adica elemente ce supun 
spectatorul unei acţiuni psihologice sau senzoriale calculată şi verificabilă. 


Înainte de a vedea în ce constă decupajul tehnic, vă propunem să vă 
familiarizați cu trei valori specifice: 

* planul 

* secvenţa 

* montajul 


Planul — unitate de decupaj ce o regăsim în decupajul tehnic în momentul 
turnării dar şi în timpul montajului. Este o unitate cinematografică şi, prin 
extensie, unitate videografică. Planul este ceea ce se filmează continuu de la 
pornirea aparatului până la oprirea lui. Reprezintă imaginile fixate pe peliculă 
sau banda video între semnalul de pornire şi cel de final dintr-o singură mişcare 
de cameră. Planul nu este definit prin locul ocupat de cameră, nu este durata 
teoretică minimă sau maximă ce trebuie respectată şi nu este definit prin durata 
sa. Acest lucru semnifică faptul că: 

- videocamera se poate deplasa în timpul unui singur plan; 

- exista planuri foarte lungi şi planuri foarte scurte; 

- moartea eroului nu corespunde obligatoriu cu sfârşitul planului. 

Secvența este o combintție de unități; în vreme ce planul este cea mai mică 
unitate liberă şi nearticulată, secvenţa este unitatea în stadiul de asociere a 
planurilor ce corespunde deseori unității dramatice. Putem astfel spune ca 

planul posedă o semnificație ce doar secvența o va orienta într-un sens dat. 


Montajul este constituit din asamblarea planurilor in secvenţe şi a acestora din 
urmă într-un tot coerent ce va forma produsul finit. Montajul reconstruieşte 
produsul pentru a-i da forma concretă ce în prealabil a fost idealizată, 
vizualizată de către realizator. Montajul nu se limitează la o simplă asamblare, 
nu constă în a pune cap la cap multiplele planuri deoarece el determină ritmul 
filmului cu o viteză de lectură impusă şi un control constant al eficacităţii sale. 
Nu există însă un singur tip de montaj ci tipuri de montaje ce impun moduri 
diferite de structurare a operelor audio-vizuale. 


Criteriile de apreciere a unui plan sau al unei secvențe depind de nivelurile de 
subiectivitate cu care sunt confruntate. A evoca un plan sau o secvenţă 
înseamnă să faci referinţă la analiza tehnică şi estetică provocată de relaţia 
spectator-auditor, imagine-sunet. Trecerea de la abstracţie la materialitatea 
produsului final este o adevărată muncă de decriptare: prin succesiunea 
operaţiilor de articulare a codurilor conştiente şi inconştiente transmiterea şi 
modul lor de realizare vor deveni progresiv posibile. 


Prin ce se realizează decriptarea? Un prim răspuns prin decupaj tehnic. Să 
luăm cazul specific al unui film de ficțiune ( ficţiune” este înţeles aici în sensul 
de non-reportaj) de lung metraj destinat marelui public. Trebuie deja remarcat 
că decupajul tehnic este un mesaj pe care realizatorul îl transmite echipei cu 
care lucrează; este vorba de transcrierea premeditată a filmului aşa cum autorul 
îl prevede. Limbajul decupajului oferă echipei elementele precise ale fiecărui 
plan; decupajul devine astfel actul tehnic de bază care va permite trecerea 
frontierei ce separă universul literar de universul cinematografic. 


De asemenea el va permite trecerea de la abstracțiunea descriptivă la 
descrierea narativă. Trebuie reținut că la nivelul decupajului tehnic această 
descriere narativă are o alură exclusiv tehnică: 


“Maria este tristă” — abstracţie descriptivă ce devine “Maria işi ascunde chipul în 
mâini şi începe să plângă” — descriere narativă. La decupaj ia următoarea 
formă: 

* cadrul 79: gros-plan pe chipul Mariei; plonjeu; cameră fixă acelaşi decor 
ca în cadrul 78; îşi ascunde faţa în mâini; lacrimi încep să-i curgă, gemete de 
plâns ce se transformă în hohote. 


Că este vorba de cine-verite sau cinema fictiv trebuie să reținem că opera audio 
vizuală exprimă ideea, senzaţia, acțiunea unui transmiţător care poate fi 

realizatorul — personaj ce, înconjurat de profesionişti îşi asumă dificilele sarcini 
de coordonare şi de luare de decizii. 


Profesioniştii la care se adresează sunt specialişti: de la autor la director de 
imagine, de la sunetist la scenograf; este deci esenţial ca realizatorul să poată 
sintetiza specificul artistic al fiecărui compartiment şi să extragă din fiecare 
originalitatea favorabilă operei. Realizatorul stabileşte legătura indispensabilă 
între latura tehnică şi cea artistică. 


Prima etapă a unei producții tv este synopsisul sau proiectul de program la care 
ne vom referi puţin mai târziu. 


Scenariul. De la titlu si până la descrierea scenei finale trebuie să se supună 
regulilor fundamentale ale demersului audio-vizual în preocuprea constantă de 
a păstra integritatea şi originalitatea proiectului global. Descrierea produsului se 
face prin conţinutul său dramatic şi prin continuitatea dialogului care relatează 
fiecare acţiune, fiecare indicație pentru interpret. 


EXEMPLU DE STABILIRE A UNUI DEVIZ 

Prducătorul este însărcinat cu stabilirea unui deviz în care sunt calculate toate 
chelutielile unui film. De cele mai multe ori este un buget previzionat care este 
depăşit. 


Model tip stabilit de Centrul National al Cinematografiei franceze: 


1. manuscris: 
- subiect, adaptare, dialoguri 


- drepturi muzicale ..............mmeeeeeeeeee 6,2 % 
2. personal: 

- realizator 

- producator delegat 

- personal tehnic şi de întreţinere ....... 23,2% 


3. interpretare: 
- roluri principale 
- roluri secundare 
s figUratjE iscat carea aaa ide 14,2 % 


4. impozite pe salarii ...............meeeeeee nenea 10,0 % 

oR 010 La E E ata pantă ao a 00 inca ee 1,6% 


6. decoruri naturale şi exterioare: 
- echipamente lumini 
- deplasări 
= COCORIUI sosea oaza cadă ae se 7,3 % 


7. furnituri: 
- materiale tehnice 
- echipamente audio-video 
- decoruri, accesorii, costume 
- transport materiale 


- montaj, sonorizare, mixaje .............. 10,3 % 
8. laboratoare peliculă ................meeeeeeeee. 8,1 % 
9. diverse: 

- asigurări 

- cheltuieli administrative ................... 14,8 % 


10. cheltuieli neprevăzute ........................... 4,3 % 

PRODUCȚIE TV modul 1 
CINE, CE FACE ŞI DE CE 


Persoana care este, în general, însărcinată cu producţia, este 
PRODUCĂTORUL. 

El sau ea vine cu conceptul de program, trasează bugetul pentru producţie şi ia 
cele mai importante decizii. Această persoană este şeful, liderul echipei, 
lucrează cu scenariştii, decide asupra principalelor „talente”, angajează 
regizorul si supraveghează principalele direcţii ale producţiei. 


În producţiile mai mici, producătorul poate avea mai multe sarcini, de cele mai 
multe aceea de regizor. 


Uneori producţiile pot avea un producător asociat care pune la punct 
programul vedetelor („talente”) si al echipei şi, în general, îl asistă pe producător 
de-a lungul întregii producții. 


Într-o producţie importantă, una din primele sarcini ale producătorului este 
aceea de a alege un scenarist astfel ca scenariul (scriptul) să poată fi scris. 
Scriptul unei producţii este acel document care indică fiecăruia ce să facă sau 
să spună. 


„Talentele”, distribuția unei producţii reprezintă următoarea preocupare a unui 
producător. În general distribuţia include actori, reporteri, gazde, invitaţi si 
naratorii (voice-over), adică orice persoană a cărei voce se aude sau care 
apare în faţa camerei video. 


Uneori distribuţia este împărțită în trei categorii: actori (care portretizează 
anumite personaje în producţiile dramatice), prezentatori şi invitați (care apar în 
producţiile nondramatice) şi voci (care nu apar în imagine). 


În producţiile mari, producătorul este responsabil cu alegerea unui regizor. 
Acesta este, la rândul său, responsabil de pregătirea detaliilor producţiei (pre- 
producţie), coordonează activitatea echipei si a distribuţiei, stabileşte poziția 
fiecăruia în fața camerei, alege cadrele si amplasamentele camerelor video si 
supravegează postproducţia. Cu alte cuvinte regizorul este generalul din prima 
linie care răspunde de ducerea la bun sfârşit a unei producţii de la scenariu 
până la emisie. 


În camera de regie regizorul este asistat de un regizor tehnic care stă la 
mixerul video şi care este responsabil de coordonarea aspectelor tehnice ale 
producției. 

Unul sau mai mulți asistenți de producție pot fi introduşi în schemă cu scopul 
de a-i ajuta pe producător şi pe regizor. In timpul repetiţiilor asistenții de 
producţie notează toate problemele şi modicările care apar şi aduc apoi la 
cunoştiinţa întregii echipe schimbările făcute. 


Producţia tv mai presupune numirea unui regizor de lumini care creează 
planul necesar iluminării platoului, stabileşte echipamentul necesar, aranjează 
şi verifică luminile. Este un element cheie in producţia de televiziune. 


În unele producţii tv vom găsi un scenograf care, după ce se consultă cu 
producătorul şi regizorul, va desena decorul şi va supraveghea construirea 
acestuia şi a instalaţiilor necesare. 


Urmează în schemă un stilist care, folosindu-se de machiaj, fixativ şi orice 
altceva, va face ca talentele să arate cât mai bine (sau dimpotriva, cât mai rău, 
dacă aşa cere scenariul). 


În producţiile importante cu siguranţă vom găsi una sau mai multe costumiere 
care verifica dacă actorii, prezentatorii sau invitaţii au îmbrăcămintea potrivită 
scenariului. 


Regizorul de sunet sau inginerul de sunet stabileşte echipamentul necesar 
pentru înregistrarea audio, aranjează şi verifică microfoanele, monitorizează 
permanent calitatea sunetului în timpul producţiei şi împachetează 
echipamentul după ce filmarea a luat sfârşit. 


Asistentul de sunet trebuie să asiste la repetiţii pentru a decide asupra tipului 
de micorofon pe care îl va folosi şi asupra locului unde va sta acesta, pentru 
fiecare scenă în parte. El trebuie să aibă mâini puternice pentru a susţine brațul 
cu microfon timp îndelungat, în cazul filmărilor în afara studioului. 


Operaratorul VTR (de la video tape recorder) stabileşte echipamentul şi 
accesoriile folosite la înregistrare, pregăteşte şi verifică înregistrarea şi 
monitorizează calitatea semnalului video. 


În producţiile dramatice secretarul de platou se îngrijeşte de continuitatea 
detaliilor pentru fiecare scenă din script pentru a fi sigur că detaliile rămân 
neschimbate la fiecare dublă filmată. Este o funcţie cu mult mai importantă 
decât ar fi unii înclinați să o considere, în special la filmările cu o singură 
cameră video, în afara studioului. 


Operatorul PC programează (concepe sau culege) titlurile, subtitlurile, 
burtierele şi roll-ul de final într-un computer dedicat care inserează textele peste 
imagini, în timpul producţiei. 


R.Nechit - Iniţiere în aparatura şi producția de televiziune 10 


Cameramanul face mai mult decât să mânuiască o cameră video. Fixează 
camera, îi verifică parametrii în funcţie de condiţiile de filmare, colaborează cu 
regizorul artistic, regizorul de lumini, inginerul de sunet şi filmează fiecare cadru 
cerut de scenariu. La filmările exterioare se ocupă de transportul 
echipamentului de filmare. 


În funcţie de complexitatea producţiei, lista personalului necesar poate fi 
completată cu un regizor de platou care este responsabil de coordonarea 
toturor mişcărilor din platoul de filmare. Ține permanent legătura (prin sistemul 
de intercomunicaţie) cu regizorul şi/sau producătorul şi poate fi ajutat de una 
sau două persoane care îndeplinesc rolul unor maşinişti (mânuitori de decor 
şi/sau recuzită) din teatru. 


După filmare îşi intră în rol editorul care foloseşte înregistrările video pentru a 
pune cap la cap toate secvențele conform scenariului, adaugă ilustraţia 
muzicală şi efectele de sunet şi creează produsul final. Importanţa montajului în 
succesul unei producţii este de departe foarte mare pentru ca un editor poate 
să facă o capodoperă sau un rebut. 


CELE TREI FAZE ALE PRODUCȚIEI 


De obicei producţia de televiziune este împărțită în trei faze: preproducţia, 
producţia propriu-zisă şi postproducțţia 


1. PREPRODUCȚIA — reprezintă de fapt pregătirile care se fac pentru o 
producţie de televiziune şi este faza cea mai importantă. Importanţa ei este 
observată de cele mai multe ori doar după ce filmările au început şi decurg 
foarte bine. In preproducţie sunt adunate ideile de bază şi se stabilesc 
unghiurile de abordare. În această fază producţia poate fi dirijată spre drumul 
cel bun sau, din contră, poate fi concepută în asemenea mod încât orice 
alocare de timp, talent sau montaj nu o mai pot salva. 


PRIMA DIRECTIVĂ: STABILEŞTE AUDIENȚA 

Pentru ca un program să aibă succes, nevoile, interesele şi orientarea culturală 
a audienței căreia i se adresează (programul) trebuie studiate şi respectate de- 
a lungul tuturor fazelor producţiei. Cu cât acest studiu este mai de calitate, cu 
atât va fi mai mare succesul. O cheie către succes este aceea că orice 
producţie de televiziune trebuie ca într-un fel sau altul să atingă latura 
emoțională a audienței. 


În timpul preproducţiei nu se stabilesc doar vedetele, actorii sau membrii 
echipei de producţie. Toate elementele majore sunt planificate deoarece 
probleme ca stabilirea luminilor, creearea decorului sau a sunetului sunt 

interdependente. Toate acestea trebuie atent coordonate în timpul mai multor 
sedinţe de producţie. 


Odată ce elementele de bază sunt puse la punct, se poate trece la repetiții. 
Un simplu cadru filmat afară poate implica o verificare rapidă a poziţiei actorilor 
în scenă pentru a putea fi stabilite mişcările camerei, ale operatorului de sunet 
şi poziția luminilor. 


O producţie complexă poate solicita zile de repetiţii care, în general, încep cu o 
lectură la masă sau repetiţie la rece timp în care actorii şi membrii principali ai 
echipei de producţie stau la o masă şi citesc scenariul. În acest punct de obicei 
intervin modificări ale textului. Urmează repetiţia cu costume în care actorii sunt 
îmbrăcați cu garderoba stabilită dinainte, iar în acelaşi timp toate elementele 
producţiei se află la locurile lor. Acum este ultima şansă pentru personalul de 
producţie să facă ajustările necesare. 


2. PRODUCŢIA — vine atunci când totul este pus cap la cap ca într-un fel de 
spectacol. Producţie poate fi transmisă în direct (live) sau înregistrată. Cu 
excepţia ştirilor, a transmisiilor sportive şi a unor evenimente deosebite, 
producţiile de televiziune sunt de obicei înregistrate pentru o difuzare ulterioară 
sau pentru comercializare (în cazul studiourilor specializate doar în producţie). 


Înregistrarea unui program de televiziune sau a unui fragment de producţie 
oferă posibilitatea opririi filmării şi refacerii scenei respective sau poate permite 
intervenţia în timpul montajului (postproductie). 


3. POSTPORDUCȚIA - sarcini ca demontarea decorului, împachetarea 
echipamentului, plăţile facturilor către furnizorii de bunuri sau servicii şi 
evaluarea efectelor programului produs reprezintă părţi din faza de 
postproductie. 


Deşi postproductia include clar toate aceste sarcini „de după producție”, 
majoritatea oamenilor asociază această fază doar cu montajul. Pe măsură ce 
tehnicile de montaj computerizat au evoluat şi au apărut maşinării din ce în ce 
mai sofisticate, montajul s-a îndepărtat mult de ceea ce înainte era doar o 
alăturare a două sau mai multe secvenţe într-o succesiune stabilită. Acum 
montajul pune accentul pe creativitatea producției. 


NU ALTERAŢI MESAJUL! 

Toată tehnologia de ultimă oră ar trebui folosită ca un instrument pentru 
comunicarea efectivă a ideilor şi informaţiilor. Să ne amintim că anii de început 
ai televiziunii şi ai cinematografiei au dat adevărate capodopere fără a beneficia 
de efectele vizuale de astăzi. Nu uitaţi că mediul spre care propagăm producțiile 
de televiziune poate oferi audienţă şi de aici eficienţă (publicitate, bani, noi 
producţii etc). 

PRODUCȚIE TV modul 2 
PROIECTE ŞI SYNOPSISURI 


Chiar dacă aveţi clar conturată ideea referitoare la producţia pe care vreţi să o 
începeţi, ea va rămâne acolo (în mintea voastră) până ce nu o 
prezentaţi/comunicați celor împreună cu care veţi lansa în lucru producţia. 
Oamenii care contează în această fază sunt producătorul şi regizorul, echipa de 
producţie, un sponsor sau o persoană (instituţie) care va suporta cheltuielile şi, 
poate cel mai important, telespectatorul. 


ELABORAREA UNUI PROIECT DE PROGRAM SAU A UNUI SYNOPSIS 
Primul pas în realizarea unei producții complexe este scrierea unui sumar al 
ideilor pentru producţia respectivă. Acest sumar scris se referă la synopsis în 
cazul producţiilor dramatice sau la un proiect de program în cazul celor 
nedramatice. 


Synopsisul constă într-o condensare scrisă a unei producţii dramatice şi conţine 
ideile de bază şi principalele personaje, locaţii şi unghiuri de abordare. 


În particular, scopul unui synopsis este acela de a vinde propunerea 
investitorilor, motiv pentru care trebuie scris la timpul prezent în aşa fel încât să 
capteze atenţia şi să fie uşor de citit. Synopsisul trebuie să cuprindă întreaga 
poveste dar prezintă doar scenele principale (dialogurile sunt trecute în 
scenariu). Chiar dacă media arată o lungime de aproximativ 60 de pagini, cele 
mai multe synopsisuri sunt mai scurte. În producţia de televiziune proiectul de 
program joacă un rol asemănător. 


Cel mai adesea, simpla punere pe hârtie ne permite să ne organizăm şi 
clarificăm ideile. Acest pas scoate de multe ori în evidenţă punctele slabe şi 
lacunele care astfel pot fi îndreptate înainte de a fi prea târziu (sau înainte de a 
fi întrebat despre anumite detalii la care nici nu te-ai gândit). 


APROBAREA PROIECTULUI 

Faptul că un realizator de program primeşte aprobarea pentru propunerea 
făcută îi oferă acestuia o garanţie în plus că producţia va intra în lucru. 

Un proiect de program poate avea chiar şi numai două pagini, în vreme ce un 
synopsisul unei producţii dramatice complexe poate depăşi 50 de pagini. 

Aici trebuie să subliniem importanţa abilității de A SCRIE. Deşi un mediu vizual, 
televiziunea se bazează pe cuvântul scris (şi internetul se bazează pe cuvântul 
scris!), iar capacitatea de a comunica ideile este cheia succesului. 

Chiar dacă e scris doar ca un suport în prezentarea şi obținerea acordului 
asupra abordării producţiei, proiectul de program poate fi folosit şi la obținerea 
sprijinului financiar, foarte important în derularea producţiei. 


VERIFICĂ DACĂ PROIECTUL RĂSPUNDE INTERESELOR ŞI IMAGINAŢIEI 
TELESPECTATORILOR 

Un proiect trebuie să prezinte principalele puncte ale producţiei non dramatice 
precum şi durata aproximată a segmentelor componente. 


Oricine citeşte un proiect sau un synopsis trebuie să îşi facă o idee clară despre 
întreaga producţie. Dacă există neconcordante de opinii în ceea ce priveşte 
conceperea programului, elementele pot fi schimbate mai uşor în această fază 
decât dacă scenariul e gata scris. 


În sfârşit, synopsisul sau proiectul de program trebuie să câştige interesul celui 
care îl citeşte (persoana sau persoanele care iau decizii) şi să îl convingă de 
succesul producției. 

PRODUCŢIE TVmodul3 .  , j 
CUM SA CAPTAM ŞI SA PASTRAM ATENȚIA 
TELESPECTATORULUI 


Este greu să ne imaginăm o altă afacere care se bazează pe o aşa de mare 
competiție cum este televiziunea. Faţă de Statele Unite ale Americii unde 
telespectatorul poate alege dintre sute de canale tv, în România acest domeniu 
este doar la început, nu fără o concurenţă acerbă între canalele care au reuşit 
să se impună pe piaţă. An de an, miliarde de lei sunt cheltuite pentru a face 
programe de succes. 


CAPTAREA ATENȚIEI 

Succesul unei producții tv (şi deopotrivă al jurnalistului care o realizează) 
depinde în mare măsură de abilitatea de a captura efectiv (şi de a pastra, 
desigur) atenţia telespectatorului. Şi, odată acest lucru îndeplinit, e bine să aveţi 
ceva interesant de comunicat pentru că altfel, telespectatorul va „merge” 
altundeva, fie că schimbă canalul, fie că nu mai e atent la ceea ce transmiteți. 
Veţi spune că nu sunteți îngrijoraţi pentru că nu realizaţi decât acele producții 
care vă interesează pe voi. Foarte bine, dar cine vă va plăti pentru asta? 


CUNOŞTIINȚE ECONOMICE ELEMENTARE 

Producțiile de televiziune costă o grămadă de bani. Spre exemplu, televiziunile 
americane ajung să cheltuie chiar şi un milion de dolari pentru o oră de 
program. În România televiziunile evită încă să îşi facă cunoscute cheltuielile de 
producţie din motive numai de ele ştiute. 


Înainte ca investitorii să pună aceşti bani la bătaie, ei se gândesc, firesc, că 
exista cel puţin o modalitate prin care investiţia să se reîntoarcă la ei cu profit. 
În funcţie de tipul de producţie putem avea un răspuns la un mesaj asociat care 
să permită telespectatorului să înțeleagă anumite concepte sau, în cazul 
televiziunilor comerciale, putem avea un profit care reiese din vânzarea 
produselor. 


ATINGE ȚINTA (TARGET) 

Folosim termenul public ţintă pentru a indica un segment specific al audienței 
la care sperăm sau ne gândim. 

Cei care îşi fac reclamă au anumite preferințe demografice. De exemplu dacă 
aţi vinde jeanşi, publicul ţintă ar fi cu precădere format din adolescenţi şi mai 
mult ca sigur că nu aţi fi interesați de producţii gen „Profesiunea mea, cultura” 


R.Nechit - Iniţiere în aparatura şi producția de televiziune 16 


(difuzată la ProTv) sau „Întâlniri de credinţă” (în curs de difuzare la B1TV), care 
se adresează unui public elevat. 


Aşa că nu contează ce producţie aveţi în plan, trebuie să începeţi prin a 
înțelege clar nevoile şi interesele publicului ţintă spre care tindeți. 


Potrivit a doi cercetatori în domeniul comunicării, americanul John Fiske şi 
australianul John Hartley (în Semnele televiziunii, Institutul European, 
Bucureşti, 2002), acelaşi mesaj poate fi decodificat în funcţie de trei coduri 
diferite (arătate de F.Parkin), în conformitate cu experienţa socială a 
telespectatorului, dar continuând să aibă sens pentru toate grupurile de 
telespectatori. 


lată cum împarte Parkin (în lucrarea Class Inequality and Political Order, 
Paladin, Londra, 1972) codurile în ceea ce numeşte el “sisteme de semnificații: 


1. Sistemul dominant prezintă ceea ce s-ar putea numi versiunea “oficială” a relaţiilor de 
clasă. El promovează menţinerea inegalităţii existente şi determină la membrii clasei 
subordonate un răspuns ce poate fi descris ca deferent sau aspirational. Cu alte cuvinte, o 
definiţie “dominantă” a situaţiei îi determină pe oameni să accepte distribuţia existentă a 
locurilor de muncă, a puterii, a averii etc. Oamenii fie se supun “lucrurilor aşa cum sunt”, fie 


aspiră la o parte individuală din recompensele disponibile. 


2. Sistemul subordonat defineşte un cadru moral care, deşi pregătit să susţină pretenţiile 
sistemului dominant de control global al proceselor economice, îşi rezervă totuşi dreptul să 
negocieze în favoarea unor grupuri în orice moment. El promovează relaţiile acomodative 
sau negociate faţă de inegalitate, iar funcţionarea sa poate fi observată, de exemplu, în 


atitudinile aflate în spatele noţiunilor de “ei” şi “noi” sau în negocierile colective ale 
sindicatelor, prin care se accepti cadrul structurii de recompense. Singura problemă este 
partea care revine diferitelor comunități şi grupuri. 


3. Sistemul radical îşi are sursa în partidul politic al maselor, bazat pe acea parte a clasei 
subordonate a cărei identitate de interese este exprimată de solidaritatea clasei 
muncitoare. Spre deosebire de cele două sisteme anterioare, el exprimă conştiinţa de 
clasă prin respingerea cadrului prin care una dintre clase ajunge să deţină o poziţie 
dominantă şi promovează o reacţie de opoziţie faţă de inegalitate. 


În susţinerea acestei împărțiri Fiske şi Hartley oferă un exemplu: dacă o relatare 
a unei dispute industriale este prezentată într-un program de ştiri sau afaceri, 
iar sensul său latent sau conotativ sugerează că disputa dăunează afacerilor, 
probabil că a fost codificată conform codului dominant. Dacă telespectatorul 
este interesat de rezultatul disputei, el poate accepta argumentul dominant al 
“necesităţii de a reduce salariile” în “interesul naţional”, dar poate face totuşi o 
excepţie pentru un caz particular. Cu alte cuvinte, utilizând codul negociat, 
acordul său asupra problemelor de “mare însemnătate” nu are nici o legătură cu 
dorința sa de a solicita îmbunătăţirea propriei condiţii. 


Un alt exemplu ar fi chiar seminarul cursului de faţă: când veţi realiza un subiect 
ca temă (pe care îl va vedea doar profesorul) probabil că îi veţi da o altă 

abordare decât în cazul unui material video pe care vreţi să îl folosiţi la lucrarea 
de licenţă. 


CÂTEVA TEHNICI DE ABORDARE A AUDIENȚEI 

Dacă aţi judecat toate aspectele în mod corect, veţi descoperi că publicul, 
telespectatorul reacționează emoţional la conţinutul unui program. Acest lucru 
se poate întâmpla atât în sensul bun, cât şi în sensul rău, de respingere, ceea 
ce este tot o reacţie emoţională. 


Ce tipuri de conţinut al producţiilor provoacă emotii audienței? 

Mai întâi avem interesul faţă de alți oameni, fată de experienţele celorlalţi. Noi 
ca oameni, suntem curioşi să aflăm cât mai multe amănunte despre semenii 
noştri care trăiesc existenţe interesante, indiferent că sunt romantice, 
periculoase, ticăloase sau puternic spiritualizate. Acestea implică descoperirea 
unor noi aspecte şi puncte de vedere. 


Apreciem de asemenea un conținut care ne întăreşte atitudinea existenţială, dar 
suntem tentaţi să respingem acele idei care contravin credințelor noastre. În 
acest sens, realizatorii producţiilor de televiziune trebuie să fie foarte atenţi cu 
prezentarea unui aspect controversat, chiar dacă au un un suport solid al 
tuturor punctelor de vedere (exemplu: atacurile teroriste, controversele 
religioase etc). 


Micul „truc” constă în a şti cât de departe poţi merge fără a-ţi înstrăina publicul. 
Un exemplu american este acela că acum câţiva ani un post tv de pe coasta de 
Est a prezentat cazul unui şef al poliţiei care a fost filmat de un reporter sub 
acoperire luând mită. Difuzarea materialului a stârnit o puternică reacţie 
negativă faţă de respectiva televiziune pentru că personajul era foarte popular 
în comunitate. Şi nu a fost singura dată când reacţia publicului a fost negativă la 
adresa televiziunii şi mass-media, în general. Un alt exemplu, tot american, este 
acela al „Afacerii Watergate” când fostul preşedinte Richard Nixon a fost obligat 
să demisioneze în urma scandalului provocat de doi reporteri. Filmul „Toţi 
oamenii preşedintelui” redă într-un mod dramatic şi alert evenimentele. 


Chiar dacă dezvăluirea adevărului nu este întotdeauna primită cu entuziasm, 
trebuie să fim conştienţi că pentru succesul democraţiei, mass-media are 
responsabilitatea socială de a prezenta ADEVARUL. De fapt, dacă presa şi-ar 


abandona rolul de „câine de pază” într-o societate democratica, atunci viitorul 
democraţiei ar apărea foarte întunecat. 


Nu trebuie să degenerăm această idee; mulţi oameni sunt avizi de un scandal 
bun, atâta vreme cât scandalul nu îi implică pe ei sau pe cei apropiaţi lor. 
Acesta este şi motivul pentru care ziarele tabloide din occident (apariţii 

săptămânale care se vând prin supermagazine) au prins atât de bine. Ca să nu 
mai vorbim de producţiile de televiziune de orientare tabloidă. 


Publicul mai este interesat să afle despre despre lucruri noi sau care îi produc o 
anumită stare de excitație. Aşa se explică de ce teme ca misterul, sexul, 
violenţa, frica, groaza aduc câştiguri mari. Aşa se explică de ce urmăririle cu 
maşini, accidentele sau exploziile sunt atât de prezente în producțiile 
cinematografice şi de televiziune. 


Toate acestea pompează adrenalină şi ne implică emoţional. Pe scurt, ne 
captează atenţia. Dar apare aici posibilitatea exploatării sentimentelor prin 
augumentarea unor elemente care ţin de natura umană — ceea ce nu e deloc 
pozitiv. Uneori nu e decât o linie foarte fragilă între prezentarea onestă a 
subiectelor şi exagerarea nejustificată a unor aspecte ca sexul sau violența 
doar de dragul câştigării audienței. 


Peste un anumit punct telespectatorul va sesiza însă că este exploatat şi 
manipulat fapt ce îl va determina să respingă informaţiile date de un program 
sau o producţie de televiziune. Trebuie să rețineţi că, rău sau bun, conţinutul 
unei producții va marca reputaţia celor care o realizează — şi chiar a celor care 
o susţin financiar (prin reclame sau sponsorizări). 


Cu aceste informaţii de bază pentru abordarea publicului, putem trece la 
punerea pe hârtie a ideilor, a planului de productie şi scrierea scenariului 
(script). 

PRODUCȚIE TV modul 4 
ETAPELE PRODUCȚIEI DE TELEVIZIUNE 


Următoarele 15 etape acoperă tot procesul de producţie tv şi odată înţelese 
puteţi trece la transpunerea oricărei idei o aveţi în minte. 


01.IDENTIFICAREA CLARĂ A SCOPURILOR ŞI INTENȚIILOR 

Este cea mai importantă etapă deoarece dacă nu sunt stabilite precis 
coordonatele legate de scopul şi intenţia producţiei evalurarea succesului va 
fi imposibilă (cum vă puteţi da seama unde aţi ajuns dacă nu ştiţi de unde ati 
plecat?) 

Trebuie să vă întrebaţi care e scopul producţiei pe care vreţi să o realizaţi: 
educaţional, de informare, de divertisment sau poate doriți să stârnească 
sentimente de mândrie, să aveţi o abordare socială, religioasă sau politică? 
Este posibil ca scopul real să fie acela de a creea pentru telespectator 
dorința de a lua o atitudine. 

ŞI, ca să fim sinceri, mai mult ca sigur că principalul scop este pur şi simplu 
acela de a menţine treaz interesul publicului asupra producţiei pentru ca să 
avem beneficii mari din publicitate. Fară a fi recunoscut ca atare, acesta este 
principalul scop al televiziunilor comerciale. 

În acelaşi timp, cele mai multe producţii au mai mult decât un singur scop de 
atins. Dar acest subiect va fi abordat mai târziu. 


02. ANALIZAREA PUBLICULUI ȚINTĂ 

Bazat pe elemente ca vârstă, sex, statut socioeconomic, nivel educaţional 
ş.a.m.d. conţinutul unui program de televiziune va diferi de la caz la caz. 
Preferinţele sunt de asemenea diferite în funcţie de regiuni (nord, sud, urban, 
rural) şi toate aceste caracteristici se referă la demografia populaţiei. 
Variaţiile demografice regionale pot fi observate în alcătuirea programelor 
studiourilor regionale sau locale şi pot determina acceptarea sau nu a unot 
tipuri de producții. 

General vorbind (şi, desigur, aici există şi multe excepţii) când e vorba de 
prezentarea unor producții cu tentă sexuală publicul din mediul urban este 
mult mai tolerant decât cel din mediul rural. Aici intervine şi educaţia. 
Cercetările arată că, în general, cu cât audiența are un grad mai ridicat al 
educaţiei, cu atât este mai mică reacţia de respingere a temelor sexuale. 
Raportul se schimbă însă când vine vorba de violenţă. Dacă vă gândiţi să nu 
ţineţi seama de preferinţele telespectatorilor, atunci trebuie să ştiţi că veți 
avea un viitor cât se poate de limitat în producţia de televiziune! 

În cazul producţiilor care includ materiale educaţionale sau de prezentare, 
coordonatele se schimbă puţin pentru că şi aici caracteristicile demografice 
pot influenţa forma şi conţinutul producţiei. Producătorul şi scenaristul trebuie 

să fie puşi la curent cu toate aspectele ce ţin de experienţa, educaţia şi 
cerinţele publicului căreia i se adresează producția. 

De exemplu o subestimare a experienţei şi pregătirii educaţionale a 
publicului ţintă şi folosirea unui limbaj prea simplu (sau chiar simplist) poate 
duce la insultarea acestuia. La fel, o supraestimare a publicului prin folosirea 
unui limbaj elevat este la fel de rău. Veţi pierde în ambele cazuri. 


03. VERIFICAREA ALTOR PRODUCȚII SIMILARE 

Se spune că dacă vreţi să faceți greşeli atunci măcar faceţi unele noi! Acesta 
e şi motivul pentru care trebuie să fiţi la curent şi să analizați producțiile 
anterioare. Trebuie să vă întrebaţi permanent cum v-aţi propus să difere 
producţia voastră de ceea ce s-a făcut în trecut, fie că e vorba de succese 
sau nu. De ce a funcţionat „reţeta” sau, poate cel mai important, ce nu a 
mers bine? Pe de altă parte trebuie să luaţi în consideraţie diferenţele legate 
de timp, locaţie sau public din cauză schimbării rapide a stilurilor de 
producţie în televiziune. 


04.ESTIMAREA COSTURILOR 

Cei care finanţează o producţie de televiziune vor să ştie cum li se va 
intoarce investiția. Chiar dacă banii investiţi într-o producţie vor fi recuperati 
mai târziu, trebuie să fim siguri că putem justifica costurile de producţie. 
Pentru aceasta trebuie în primul rând să vedeţi cât de mare e audiența pe 
care puteți să o obţineţi pentru că, în general, cu cât audiența e mai mare cu 
atât producţia va fi mai atractivă pentru agenţiile de publicitate. Dar, în 
acelaşi timp, un simplu număr nu spune nimic. 

Principala valoare a unei producţii este aceea ca beneficiile să nu fie mai 
mici decât costurile, iar pe lângă bani mai există şi beneficii morale, politice 
sau spirituale. 


05.DEZVOLTAREA SINOPSYSULUI SAU A PROIECTULUI DE 
PROGRAM 
La această fază a producţiei vom urmări câţiva paşi. Mai întâi de toate, totul 
trebuie pus pe hârtie. După aprobarea synopsisului sau a proiectului de 
program, urmează elaborarea scenariului la a cărui versiune finală se va 
ajunge dupa mai multe modificări şi revizuiri (vorbim aici despre producțiile 
majore). De-a lungul acestui proces vor avea loc mai multe întâlniri între 
personajele cheie ale echipei de producţie care discută despre ritmul 
scriiturii, audienţă sau interesele anumitor grupuri ţintă şi pun în balanţă 
ideile alternative care apar. 
Dacă este vorba despre o producţie educativă, vor fi revăzute principalele 
scopuri ale acesteia şi vor fi hotărâte cele mai eficiente modalităţi de 
prezentare a ideilor. Dacă regizoul este deja cooptat în echipă, prezenţa lui 
la aceste şedinţe este obligatorie. 
În final trebuie să apară versiunea acceptată mai mult sau mai puţin de toți 
cei responsabili de această fază. Oricum, nici această versiune nu va fi fi 

probabil, una finală pentru că în unele cazuri revizuirea scenariului continuă 
în timpul fimărilor. În cazul unui film artistic, fiecare nouă versiune a 
scenariului este tipărită pe hârtie colorată, diferită de celealte variente pentru 
ca niciunul din membrii echipei de producţie să nu se încurce. 

În funcţie de producţie, poate fi realizat şi un storyboard, un desfăşurător în 
imagini, care conţine desenele (schiţele) scenelor principale cu scurte 
indicaţii referitoare la dialoguri, efecte, zgomote, muzică etc. 


06. REALIZAREA PROGRAMARILOR 

In general, termenul limită (deadline) pentru transmisie sau distribuţia 
producţiei dictează programările pentru productie, ceea ce reprezintă de fapt 
un tabel care indică timpul maxim ce poate fi alocat pentru fiecare fază a 
producției. 

Nerealizarea acestei programări sau lipsa de atenţie în alcătuirea ei poate 
avea ca rezultat depaşirea timpului limită acordat productiei şi chiar 
înlăturarea producţiei din planul general al televiziunii. 


07. SELECȚIONAREA PERSONALULUI DE BAZĂ 

Putem vorbi aici despre personalul „principal” care include, pe lângă 
producător şi scenarist, directorul de producție, regizorul şi, în general, 
principalii membrii ai echipei care se ocupă de creaţie. Personalul auxiliar 
care, în general, este cooptat şi angajat puţin mai târziu, include echipa 
tehnică. 


08. STABILIREA LOCAȚIILOR 

Dacă producţia nu este realizată în studio trebuie să decideţi asupra 
principalelor locaţii de filmare. In cazul producţiilor tv importante este angajat 
un director de locaţie care identifică, pregateşte şi coordonează 

activităţile în locaţiile solicitate de script. Deşi e mult mai uşoară filmarea într- 
un studio, trebuie să ştiţi că telespectatorii apreciază autenticitatea unor 
locaţii „reale”, în special în cazul productiilor dramatice. 

În Occident oraşele, administratiile locale care încurajează producţiile tv şi 
cinematografice, au comisii speciale care oferă fotografii şi înregistrări video 
cu locurile mai interesante în care se poate filma. Aceste comisii furnizează 
informaţii legate de documentele necesare pentru obţinerea autorizaţiilor, 
despre taxe şi despre persoanele de contact. 

Nu e mai puţin adevărat că de cele mai multe ori trebuie să faceţi nişte 
schimbări în locaţiile alese: rezugrăvirea sau redecorarea unor încăperi, 
schimbarea unor semne de circulatie, schimbarea mobilierului stradal etc. 
Toate acestea trebuie luate în considerare şi stabilite clar odată cu 
solicitarea autorizaţiilor sau la încheierea contractelor de închiriere. 

09. ALEGEREA DISTRIBUȚIEI, A COSTUMELOR ŞI DECORURILOR 

În funcţie de tipul de producţie, în acest moment intervin audițiile ca parte a 
procesului de casting (selecţia interpreţilor pentru diferite roluri). Odată 
alegerea facută, pot fi negociate şi semnate contractele. (Dacă sunteți 
destul de norocoşi să vă permiteţi angajarea unor actori cunoscuți, ei vor fi 
aleşi şi angajaţi încă de la începutul procesului de preproducțţie.) 

Odată stabilită distribuţia, poate începe algerea şi selecția costumelor. După 
angajarea unui scenograf, ea sau el va revedea scriptul, îşi va face propria 
documentare şi va discuta primele idei cu regizorul. După ce aceştia au 
ajuns la un consens, se poate trece la realizarea unor schiţe ale decorului 
pentru aprobarea finală, înainte de a se începe construirea decorului - daca 
este ceva de construit. Cum veţi vedea mai târziu, multe decoruri există 
doar în computere. În acest caz, schiţele vor fi înmânate unui grafician 
specialist în computere. 

Repetiţiile, de la lectura iniţială până la repetiţia finală, pot fi de acum 
programate. Chiar dacă decorurile nu sunt finisate, destribuţia poate începe 
lectura împreună cu regizorul pentru stabilirea ritmului, a sublinierilor şi a 
poziționărilor (față de elementele de decor, față de camerele video, sau față 
de ceilalţi actori etc). Odată cu definitivarea decorurilor, poziţionările finale şi 
repetițiile cu costume pot începe fără probleme. 


10. SELECŢIONAREA RESTULUI ECHIPEI 

Aici este vorba despre alegerea personalului tehnic, a aparaturii şi a tuturor 
facilităților necesare producţiei: închirieri de echipament, transporturi, 
catering (maşini speciale pentru mâncare şi răcoritoare) rezervări de camere 
la hotel etc. 

Dacă există sindicate sau asociaţii profesionale vă puteţi aştepta la solicitări 
clare din partea lor care vizeaza descrierea muncii fiecăruia, 
responsabilitățile, orele de muncă, plata orelor suplimentare. De asemenea 
sindicatele şi asociaţiile profesionale pot solicita producătorului asigurarea 
unui set minimal de condiţii standard de transport, cazare şi masă. 


11. OBŢINEREA AUTORIZAŢIILOR 

În marile oraşe şi în alte tări nu este posibil să mergi la o locaţie pur şi simplu, 
sa montezi camera pe stativ şi să începi filmarea. Trebuie sa obţineţi mai întâi 
avizele necesare, autorizaţiile şi polițele de asigurare. De la această regulă 
sunt exceptate filmările pentru ştiri sau pentru documentare scurte. Multe 
locaţii „semipublice” cum ar fi supermagazinele necesita şi ele obținerea unor 
permise pentru fimare. În funcţie de natura producţiei ar putea fi necesare 
anumite polite de asigurare şi securitate în cazul în care un posibil accident 
poate fi atribuit, direct sau indirect, producţiei în cauză. 

În unele locaţii, instituţii ca poliția ar putea limita filmările exterioare la 
anumite zone sau ore. Dacă de exemplu avem de filmat o scenă pe stradă şi 

traficul ar fi afectat, atunci ne trebuie aprobări speciale. 

Tot la acest punct trebuie sa ţinem cont de o mare varietate de „aranjamente” 
care pornesc de la folosirea unei muzici preînregistrate şi până la rezervarea 
unui canal de satelit (în cazul unei producții în direct dintr-un loc de unde 
transmisia nu poate fi făcută prin lanţ de relee.) Dacă aceste aranjamente nu 
pot fi stabilite, atunci producatorul trebuie să exploateze rapid alte posibilități. 


12. ALEGEREA INSERTURILOR VIDEO, A FOTOGRAFIILOR ŞI A 
ELEMENTELOR GRAFICE 

Ajunşi la această etapă putem alege şi achiziţiona casete, inserturi de film, 
fotografii şi alte elemente grafice necesare producţiei. În unele ţări există firme 
specializate care, contra unei taxe, oferă astfel de servicii. Dacă nu găsiti 
nimic potrivit cerințelor producţiei puteţi angaja o a doua echipă care se va 
ocupa de producerea segmentelor necesare şi care, în general, nu implică 
membrii echipei principale. 

Daca o parte a unei producţii dramatice solicită un cadru cu o clădire din Cluj- 
Napoca, o a doua echipă va filma exterioarele necesare la Cluj, în vreme ce 
interioarele (care se presupune că găzduiesc acțiunea în clădirea respectivă) 
sunt filmate la Bucureşti (pentru că acolo locuiesc actorii importanţi sau acolo 
se află studiourile) sau la Sibiu unde directorul de locaţie a găsit interioare 
care, datorită dimensiunilor, a accesibilităţii, a chiriilor mai mici etc., sunt mai 
potrivite nevoilor producţiei. 

13. REALIZAREA REPETIŢIILOR ŞI A FILMĂRII 

În funcţie de tipul de producţie, repetițiile pot ţine de la câteva minute până la 
câteva zile, înainte de începerea filmărilor. Producțiile filmate /ive-on tape (fără 
oprire, excepţie făcând problemele majore) trebuie să fie obligatoriu precedate 
de repetiţii temeinice înainte de pornirea înregistrării. Acestea includ repetiții 
separate pentru mişcarea actorilor în scenă, a camerelor video, repetiții cu 
costume şi toate la un loc, în repetiţia generală. 

În producţiile cu o singură cameră video (după modelul folosit în 
cinematografie) fiecare scenă e înregistrată separat. În acest caz repetițiile pot 
avea loc chiar înainte ca fiecare scenă să fie înregistrată. 


14. MONTAJUL 

După terminarea filmării, producătorul, regizorul şi monteur-ul revăd 
înregistrările şi stabilesc coordonatele montajului care, la producțiile 
importante se împarte în două faze. Mai întâi este o editare off-line care 
foloseşte copii ale casetelor originale. Aceste copii conţin doar secvențele cele 
mai bune sau pasibile de a intra la montaj şi au ataşate un time-code. 
Folosind această copie pre-montată şi o fişă de montaj pentru ghidare, 
producţia trece la editarea on-line, în care echipamentul mult mai sofisticat (şi 
mai scump) este folosit pentru crearea versiunii finale a materialului. În timpul 
acestei faze sunt adăugate (sau îmbunătăţite) sunetele, calitatea imaginii, 

efectele speciale etc. 
Pe masură ce sistemele de montaj non-linear, digital, sunt tot mai des folosite, 


editarea off-line va dispărea treptat. 


15. POSTPRODUCȚIA 

Deşi cea mai mare parte a echipei îşi terminp treaba odatp cu încheierea 
producţiei, mai rămân încă multe de făcut: achitarea facturilor, plătirea 
colaboratorilor etc. În acelaşi timp trebuie evaluat succesul sau, dimpotriva 
insuccesul producţiei pentru care televiziunile folosesc sondajele de 
audienţă comandate sau achizitionate de la instituţii specializate. 

PRODUCȚIE TV modul 5 
SCRIPTUL — ELEMENTUL CHEIE AL PRODUCȚIEI 


După ce am trecut în revistă bazele procesului de producție tv, putem trece la 
elementul cheie al producţiei — scriptul. 

În practica televiziunii există două tipuri de producţii: cele cu scripturi parțiale 
şi cele cu scripturi complete (nu e tocmai o listă lungă de memorat!). 


În prima categorie intră interviurile, talk-show-urile sau spectacolele de varietăți. 
Scripturile parţiale adună doar elementele de bază, segmentele programului şi 
indicaţiile de durată pentru fiecare segment. Chiar dacă scripturile parţiale ar 
putea fi de departe cele mai uşor de scris, acest tip obligă regizorul şi distribuţia 
să îşi imagineze ce va urma şi să încerce să prindă totul “din zbor”. 


De cealaltă parte, scripturile complete prezintă indicaţiile complete (video şi 
audio) pentru fiecare minut al producţiei. Întregul conţinut, abordarea, ritmul şi 
durata fiecărui segment pot fi aflate înainte ca producţia să înceapă. Surprizele 
neplăcute sunt minimalizate, dar nu eliminate. 


Concret - Abstract 


Documentarele şi ştirile ar trebui să fie cât mai concrete, ceea ce înseamnă că 
ele trebuie să prezinte informaţiile atât de clar încât posibilitatea de apariţie a 
echivocului să fie cât mai mică. Cu alte cuvinte, cu cât sunteţi mai clari în 
explicarea lucrurilor, cu atât mai mare va fi succesul. Scriptul unei ştiri va fi 
diferit în abordare şi structură de cel pentru feature story, ştire soft (de week- 
end), video-clip sau producție dramatică. În ultimul caz sunteți chiar obligaţi 
să nu fiţi prea succinţi pentru a nu lăsa loc interpretărilor personale. 


Să luăm două exemple: 
Un film cu instrucţiuni referitoare la secvențele operaţionale ale unui nou 
soft pentru computer va avea scriptul cât mai concret posibil. Informaţiile 
despre natura computerului şi a programului trebuie prezentate pas cu 
pas. Deşi materialul este prezentat într-o factură creativă, interesantă şi 
chiar amuzantă, succesul acestui tip de producţie va apărea numai în 
cazul în care publicul pentru care a fost realizat îşi face o idee clară 
despre procedurile operaţionale ale respectivului soft. Succesul este 
foarte uşor de evaluat în acest caz. Dacă cei mai mulţi telespectatori care 
au vizionat materialul pot apoi să folosească softul, atunci aţi reuşit. Dacă 
nu .... 

În contrast cu acest tip concret de producţie se află o ştire despre modă. 
Prima provocare este aceea de a aborda subiectul într-un mod cât mai 
nou, inedit şi creativ care să capteze atenţia telespectatorilor. Faţă de 
programele pentru computer, produsele de îmbrăcăminte (încălțăminte, 
accesorii etc) nu sunt vândute pe baza unor specificaţii tehnice; ele fac 
apel în mod constant la ego-ul fiecărei persoane, la sentimentele ei. Aşa 
că în realizarea unei ştiri despre modă nu vom fi atât de interesaţi în 
comunicarea unor fapte cât vom încerca să generăm anumite stări 
emoționale pentru produsele prezentate. 

Astfel, o ştire soft despre exerciţiile de întreţinere a corpului va dezvolta 
mai mult acţiunea decât faptele, iar abordarea ei va mai abstractă. În loc 
de fapte, scopul ei va fi să inducă telespectatorilor anumite trăiri legate de 
ceea ce înseamnă să ai un corp zvelt, bine proporţionat şi antrenat. 


După ce aţi stabilit intenţia şi direcţia producţiei şi după ce cunoaşteţi 
caracteristicile audienței căreia vă adresati, puteţi trece la alegerea şi aranjarea 
diferitelor segmente ale programului. 


În scrierea conţinutului cea mai naturală abordare este prezentarea logică şi 
liniară, în special în cazul în care informațiile trebuie transmise într-un mod 
concret, pas cu pas. Un exemplu este cel de mai sus, cel cu instrucțiunile 
pentru computer. Oricum, în multe alte cazuri este de dorit să abandonăm 
prezentarea structurată, liniară care poate fi plictisitoare şi cu iz didacticist. 


În unele producţii putem adăuga un plus de varietate şi putem stimula intreresul 
prin folosirea tehnicilor flashback (scurte referiri la evenimente precedente) sau 
povestiri paralele (una sau mai multe acţiuni care se desfăşoară concomitent). 


Orice variantă alegeţi asiguraţi-vă că prezentaţi materialele în aşa fel încât să 
capteze atenţia şi interesul telespectatorilor. Puteţi face acest lucru prin: 
e folosirea stărilor emoţionale ale telespectatorilor 
e prezentarea ideilor voastre într-un mod succint, clar, creativ şi “aerat” 
e determinarea telespectatorului să îi pese intr-un fel sau altul de 
subiectul prezentat 
e folosirea unei mari varietăţi de elemente vizuale, auditive şi grafice 


Reţineţi că pierderea audienței va pune sub semnul întrebării toate eforturile pe 
care le faceți în realizarea producţiei respective. Etapele producţiei, prezentate 
în modulul precedent, vă vor ajuta să vă organizaţi şi să vizualizați elementele 
producţiei, după care puteţi face schimbări acolo unde observați că există 
lacune ce pot duce la scăderea sau pierderea audienței. 

“Condimentarea” interviurilor 

Interviurile sunt, vrând-nevrând, elementul principal pentru cele mai multe (nu 
toate!) producțiile tv non-dramatice. Din această cauză şi datorită dificultăților 
care apar în realizarea interviurilor acestea solicită o atenţie specială. Deşi 
“capetele vorbitoare” pot fi realmente plicticoase, credibilitatea şi autenticitatea 
informaţiilor care vin direct de la sursă, de la autoritatea în domeniu, sunt mai 
de efect decât un narator care citeşte aceleaşi informaţii. Putem avea varietate 
vizuală şi auditivă în materialele centrate pe interviuri prin schimbarea 
permanentă a interlocutorilor şi a locaţiilor în care aceştia sunt filmati. 


În afara cazului în care intervievatul este o persoană cu har de povestitor 
deosebit sau relatează un eveniment important şi/sau dramatic, interviurile 
trebuie tăiate la montaj în segmente scurte (denumite aici sincroane) intercalate 
cu textul materialului prezentat. 


O altă modalitate de menţinere a interesului telespectatorilor este tăietura în “L” 
(“L cut”). Odată ce telespectatorii au văzut cum arată vorbitorul putem să 
introducem la montaj alte imagini în timp ce interlocutorul continuă să 
vorbească, cu condiţia ca acele secvenţe să nu distragă atenţia de la 
informaţiile transmise de intervievat. La finalul primului sincron ales putem 
continua succesiunea de imagini dar va reîncepe comentariul din “off”. Imaginile 
pe care le folosim în “acoperirea” “capului vorbitor” trebuie obligatoriu să 
reprezinte informaţiile la care face referire intervievatul şi să ajute la întelegerea 
discuţiei respective. 


Indiferent de planul pe care îl aveţi pentru interviu, nu trebuie să neglijați 
înregistrarea imaginilor pentru susţinerea celor discutate în interviu. Uneori nu 
veţi şti care sunt aceste imagini decât după terminarea interviului, aşa că alocati 
timp şi pentru înregistrarea imaginilor suport. 


La realizarea scriptului trebuie să specificaţi exact locurile în care vor veni 
imaginile suport peste interviu. O simplă descriere a acestor imagini nu e 
suficientă deoarece pot apărea erori. Cel mai sigur mod de evitare a unor 
greşeli de montaj nedorite este folosirea time-code — ului care, prin oră, minut, 
secundă şi cadru, descrie exact poziţia secvenţei care urmează să fie inserată 
peste interviu (notă: o secundă de imagine video în sistemul european PAL este 
formată din 25 de cadre sau frame-uri). 

unu, secunda 16 şi cadrul 12. 


Secvența din imaginea alăturată se află la ora zero, minutul 


Realizatorii de documentare preferă o metodă de lucru şi mai sistematică 
(pentru că au mai mult timp la dispoziţie!) prin care transcriu interviul în 
computer adăugând şi indicaţiile de time-code. Metoda este foarte bună mai 
ales în cazul în care avem multe interviuri (şi nu foarte scurte) care trebuie 
segmentate şi aranjate potrivit scriptului. Odată introduse în computer, cuvintele 
şi frazele din anumite părţi ale interviului (interviurilor) pot fi localizate uşor cu 
ajutorul unor cuvinte cheie. 


Pentru o şi mai mare uşurinţă în realizarea scriptului folosiți două sau mai multe 
ferestre pe ecranul computerului. De exemplu transcrierea interviului poate 
apărea într-una din ferestre, în vreme ce scriptul poate fi scris în altă ferestră. 
Segmentele pot fi condensate, rearanjate şi asamblate chiar pe ecranul 
computerului pentru a ajunge la cea mai logică şi interesantă formă. 


Dacă la previzionare aţi notat şi time-code-ul nu mai aveţi decât să scrieți în 
script momentul intrării şi ieşirii fiecărei secveţe pe care vreţi să o folosiţi la 
montaj. 


La realizarea scriptului trebuie să fiţi atenţi în orice moment şi să folosiţi cele 
mai potrivite cuvinte pentru ca ideile voastre să poată fi înțelese. Puteţi să 
realizaţi acest lucru prin a vă pune vouă înşivă anumite întrebări. Care este cea 
mai bună tehnică pentru ilustrarea materialului: un narator, o secvenţă dintr-un 
interviu, o animaţie pe computer, un grafic sau o fotografie? 


Când începeți asambalrea elementelor încercaţi să vă imaginati cum va arăta 
materialul, la fel cum se spune că marii compozitori aud în minte fiecare 
instrument atunci când scriu partiturile. În mod asemănător, cei mai buni 
scenarişti, redactori sau reporteri sunt aceeia care pot să vizualizeze scenele 
pe care le scriu în script. 


În stabilirea ritmului trebuie să aveţi grijă ca acesta să nu fie prea rapid pentru 
mult timp, dar nici prea lent pentru că vă obosi sau plictisi telespectatorul. In 

afară de secvențele care necesită un montaj rapid, celelalte cadre trebuie să 
aibă, în medie, între 3 şi 8 secunde. 


Cele mai importante parți ale producţiei sunt începutul şi sfârşitul. Pentru a 
capta şi menţine atenţia producţia trebuie să îl implice pe telespectator foarte 
rapid. Pentru ca telespectatorul să rămână cu o impresie bună asupra 
producţiei difuzate, finalul acesteia trebuie să fie potrivit unghiului de abordare 
ales. Pentru restul materialului puteţi păstra interesul publicului prin folosirea 
mai multor ritmuri ale scriiturii şi montajului, printr-o varietate a conţinutului 
emoțional şi prin stilul prezentării. 


Nu este o sarcină uşoară. 

PRODUCȚIE TV modul 6 
SCRIPTUL - PRINCIPALELE ELEMENTE 


La fel cum un constructuctor nu ar putea să ridice o casă fără să înțeleagă 
schiţele sau planurile arhitectului, principalii membrii ai echipei de producţie 
trebuie să înțeleagă elementele de bază ale unui script, înainte de a porni la 
realizarea unei producții de televiziune. 


Acest modul va arăta principalele elemente din structura unui script pentru că, 
cel mai adesea, drumul spre producţia de televiziune trece prin scriitură. 


Cei mai mulți scenarişti parcurg ani buni până să ajungă la stadiul de a scrie 
bine, sau cel puţin până ajung să câştige bani buni din această muncă. În acest 
sens, primele eşecuri nu trebuie luate ca atare pentru că ele pot reprezenta 
primii paşi spre succes. Succesul, aşa cum spunea Albert Einstein 
parafrazându-l pe William Shakespeare, este 10 la sută inspiraţie şi 90 la sută 
transpiratie. 


Încă de la început trebuie să reţineţi că a scrie pentru mijloacele de informare în 
masă electronice nu este acelaşi lucru cu a scrie pentru mass media tipărită. 
Cei care scriu pentru tipărituri se bucură de anumite avantaje pe care scenariştii 
din radio şi tv nu le au: de exemplu un cititor poate să recitească o anumită 
frază. Dacă într-o prducţie tv o informaţie nu este înțeleasă, mesajul este 
pierdut, iar telespectatorul, dacă nu va comuta pe alt program, va fi derutat 
încercând să înțeleagă ce a vrut să spună realizatorul programului. 


În presa scrisă capitolele, paragrafele, subparagrafele, literele cursive sau 
îngroşate, titlurile şi subtitlurile au menirea de a-l conduce pe cititor în timpul 
lecturii. Lucrurile stau altfel atunci când scrieți pentru telespectatori. 


Pentru că povestirea trebuie transmisă într-un stil conversaţional regulile 
standard de punctuație nu sunt urmate întocmai. Punctele de suspensie, “...” 
sunt folosite constant pentru marcarea pauzelor în lectură. O virgulă în plus 
este adeseori folosită pentru uşurarea respirației sau pentru furniza un element 
de accentuare a frazei. 


De asemenea modul în care receptăm informațiile verbale complică lucrurile. 
Când ascultăm informaţiile ne sunt furnizate cu fiecare cuvânt pe care îl auzim. 
Ca să ne putem da seama de sensul unei fraze memorăm primele cuvinte după 
care adăugăm la ele toate celelalte cuvinte adiacente. Dacă fraza este prea 

lungă sau complexă, putem avea greutăţi în înțelegerea sensului. Desigur că un 
bun narator va reuşi să facă adevărate minuni printr-o frazare coerentă şi 
potrivită şi prin inflexiunile vocii, dar nu vă bazaţi numai pe asta. 


“Broadcast Style” 

Scripturile pentru televiziune sunt scrise într-un stil anume care foloseşte 
propoziţii scurte, concise şi directe. În loc de a spune “în acest moment”, 
spuneţi “acum”. Sunt preferate timpul prezent, substantivele şi verbele puternice 
şi active. 


În scriitura de televiziune trebuie să evitaţi propoziţiile subordonate la începutul 
frazelor. Atribuirea unei declarații trebuie făcută la început (“prefectul X susține 
că ...') decât la sfârşit, modalitate specifică presei scrise. 


Audio şi video 

Principalele reguli pentru corelarea sunetului şi a imaginii trebuie respectate 
permanent la realizarea scriptului pentru că altfel lăsăm loc confuziei, atunci 
când telespectatorii văd de exemplu imagini dintr-o piaţă, iar vocea din off 
vorbeşte despre creşterea producţiei industriale. 


Chiar dacă trebuie să exite o corelație între audio şi video, feriţi-vă de a fi 
redundanţi atunci când imaginile sunt foarte explicite. Spre deosebire de 
dramatizările pentru radio, unde scenariul trebuie să conţină suficiente indicații 
ajutătoare pentru ca ascultătorul să îşi facă o imagine mentală a acțiunii (de 
exemplu: “Maria de ce stai acolo lângă fereastră?”), în televiziune suntem scutiţi 
de aşa ceva pentru că imaginile ne arată clar ce se întâmplă în cadru. 


Micul truc constă în a scrie uşor pe lângă imagini. Aceasta înseamnă că nu vom 
descrie imaginile, dar nici nu vom folosi cuvinte prea îndepărtate relativ la ce se 
vede pe ecran pentru că riscăm derutăm telespectatorul. 


Supraîncărcarea cu informaţii 

Cu zeci de canale tv la dispoziţie şi milioane de pagini de internet — ca să 
denumim aici doar aceste două surse de informare — una din marile probleme 
actuale este supraîncărcarea cu informații. 


Pentru ca o producție tv să aibă succes aceasta trebuie să capteze audiența şi 
să comunice clar anumite informaţii selecționate în aşa fel încât să 
îndeplinească toate cele trei funcţii: informare, educație şi divertisment. 


Oamenii nu pot să absoarbă decât o cantitate limitată de informaţie la un 
moment dat. Trebuie să rețineţi că această capacitate de absorbţie poate fi la 

rândul ei perturbată de diferiţi factori interni sau externi care intervin în procesul 
comunicării. 


Pierdut sau plictisit 

Nu doar cantitatea de informaţii prezentate este importantă ci şi frecvenţa cu 
care se succed informaţiile. În producţiile tv centrate pe funcţia de informare, 
trebuie să permiteti telespectatorului să proceseze ideea înainte de a trece la 
următoarea. Dacă succesiunea e prea rapidă pierdeţi atenţia telespectatorului, 
dacă e prea lentă, îl veţi plictisi. 


Cea mai bună abordare în prezentarea unor informaţii importante (mai ales 
dacă este vorba despre producţii instrucționale) este formula “spune-i ce-i vei 
spune — spune-i — spune-i ce i-ai spus”. Aceasta înseamnă că la început vom 
atrage atenţia asupra celor mai importante punte din matrerial, după care vom 
prezenta informaţiile cât mai clar şi simplu posibil, pentru ca la final să revenim 
cu un rezumat al materialului vizionat. 


lată câteva reguli generale de care trebuie să vă amintiţi atunci când scrieţi un 
script (scenariu) pentru televiziune: 
e alegeţi un ton conversaţional cu propoziţii scurte scrise într-un stil 
informal şi uşor abordabil 
e implicaţi emoțional telespectatorii; faceţi-ii să le pese atât de oamenii 
cât şi de conţinutul producției voastre 
e utilizaţi o structură logică adecvată; arătaţi telespectatorilor unde vreţi 
să ajungeţi, care sunt punctele cheie şi când schimbaţi subiectul 
după ce aţi ajuns la un punct important, expunetţi-l şi ilustraţi-l 
nu încercaţi să prezentați prea multe fapte într-un singur program 
lăsaţi telespectatorul să “digere” o informaţie înainte de a trece la alta 
alegeţi un ritm al prezentării în concordaţă cu capacitatatea publicului 
de a prelua informații 


Gramatică vizuală 

Unii specialişti afirmă că, spre deosebire de presa scrisă, televiziunea nu are o 
gramatică standardizată. Dar chiar dacă ea, televiziunea, a abandonat 
majoritatea regulilor stabilite de producțiile cinematografice, în această eră 
MTV, putem încă vorbi despre variate tehnici prin care realizăm producţii bine 
structurate. 


În producţiile dramatice un dissolve lent (două surse video sunt momentan 
suprapuse în timpul unei tranziții de la una la cealaltă) arată adesea o 
schimbare a timpului şi/sau a locului acțiunii. 

Tranziţiile fade-in (apariţia imaginii din negru) şi fade-out (trecerea imaginii în 
negru) care de altfel se aplică şi la sunet (de la nivelul zero sau până la nivelul 
zero) pot fi asemănate cu începutul şi sfârşitul unui capitol. Aceste tranziții sunt 
adesea folosite ca semnal pentru trecerea timpului sau pentru începutul şi 
sfârşitul unei producţii. Dar “adesea” nu înseamnă şi “totdeauna”. 


Termeni şi abrevieri 
Pentru o economie a spațiului pe hârtia pe care vom scrie scenariul, folosim mai 
mulţi termeni (unii preluaţi din limba engleză) şi abrevieri 


Mai întâi avem termenii care se referă la mişcările camerei video: 
e dolly - când aparatul se apropie sau se îndepărtează de subiect şi 
este realizată de regulă cu ajutorul unei macarale; poate fi 
combinată cu o transfocare (in sau out) 

e zoom — este o variantă optică pentru dolly care, în mare, are 
acelaşi efect; în script vom nota “camera zoom in până la gros plan 
Mihai” sau “camera zoom out pentru a vedea că Mihai nu e singur” 


e travelling — când aparatul se deplasează lateral pe o şină şi cu un 
cărucior special; o mişcare combinată cu zoom-ul este trans-trav 


e steady — sisteme de stabilizare a camerei video (bazate pe braţe 
giroscopice) care permit o filmare lină chiar dacă operatorul fuge 
pe lângă (în faţa / în spatele) unui personaj 

e panoramare — aparatul pe stativ face o mişcare spre dreapta sau 
spre stanga până la un punct anume (panoramare orizontală); 
panoramările pot fi şi verticale; panoramările făcute cu camera pe 
umăr pot fi făcute doar de operatorii cu experienţă şi sunt 
contraindicate începătorilor (lucru valabil şi pentru celelalte 
mişcări) 


Termenii care definesc cadrajele: 


e plan general (P.G.) sau plan ansamblu (P.ANS.) — permite 
telespectatorului să se orienteze în spaţiu (cine şi unde se află) 
după care la montaj, va urma obligatoriu un plan mai strâns; 


în televiziunea standard acest tip de plan este din punct de vedere 
vizual mai slab pentru că detaliile sunt greu de observat spre 
deosebire de sistemul de televiziune de înaltă definiţie (HDTV) 


e plan întreg (P.Î.) — arată 
persoanele întregi cu un 
spațiu (luft) în partea 
superioară dar şi în cea 
inferioară 


e plan american (P.AM.) — 
arată personajul de la 
genunchi în sus 


e plan mediu (P.M.) — 
arată personajul de la 
brâu în sus 

e prim plan (P.P.) 

vedem umerii şi capul 
personajului; este folosit 

la interviuri pentru că 
permite observarea 

mimicii persoanei respective 


e prim plan închis (P.P.Î.) 
e vedem doar capul personajului 


e gros-plan (G.P.) 
arată doar fața, ochii sau 
gura personajului; 

are impact dramatic 


f 
$ 
; 

e plan detaliu (P.D.) — este similar cu G.P. cu deosebirea că se 
referă numai la obiecte 


(fotografii de Sergiu Ardelean) 


e plan de doi şi plan de trei — arată câte persoane întră în cadru 


(fotografii de Razvan Jigorea) 


e plan subiectiv — indică faptul că telespectatorul (camera) va 
vedea ceea ce vede un personaj anume; adesea indică o filmare 
cu o cameră mobilă şi contribuie la suspansul unei scene de 
urmărire. 


e contra plan — reprezintă o schimbare a poziţiei camerei cu 
aproape 180 de grade. 


38 

Unghiul camerei video este uneori specificat în script. Astfel, putem întâlni 


termeni sugestivi ca: “perspectiva păsării în zbor”, “nivelul ochilor”, “firul 
ierbii” 


Un unghi olandez (foto) este înclinat cu 25 până la 45 de grade într-o 
parte sau alta generând astfel linii ascendente sau descendente. Este 
folosit de obicei cu obiectivul în contra plonje (obiectivul camerei se află 
mult mai jos decât axa ochilor subiectului). Rezultatul acestui unghi este 
augumentarea subiectului. 


Când ne referim la filmările în plonje atunci obiectivul este deasupra 
subiectului şi îndreptat în jos. Aceasta tehniă duce, de obicei, la 
diminutivarea subiectului. 

Deşi scenaristul simte uneori nevoia să dea în script indicaţii referitoare la 
unghiul de filmare sau poziţia camerei, este recomandabil ca această 
problemă să rămână în sarcina regizorului. 


Alte abrevieri şi prescutări care pot apărea în scenariile de televiziune: 

e EXT sau INT — arată locul filmării, exterior sau interior 

e VTR -vine de la videotape recorder şi arată sursa de unde pot 
veni imaginile adiționale (de exemplu într-o transmisie în direct) 

e VO — prescurtarea englezescului voice over şi se referă la textul 
citit peste o sursă video sau la o lectură care se poate auzi la un 
nivel audio mai ridicat decât ilustraţia muzicala sau zgomotul de 
fond 

e MIC — microfon 

e OS -de la over-the-shoulder, filmare peste umărului unui personaj 


2 Lucian Brandus - www, efoto.ro 


e ES — efecte speciale care pot fi audio şi/sau video; acestea 
alterează realitatea în funcţie de cerințele scenariului. 

PRODUCȚIE TV modul 7 
ELEMENTE DE COMPOZIȚIE A IMAGINII (1) 


01. STABILIREA OBIECTIVELOR 


Mai întâi, stabiliţi-vă clar obiectivele pe care trebuie să le menţineţi de-a 
lungul întregii producţii. Obiectivele unei producții pot fi orice de la 
crearea unei experienţe sentimentale până la realizarea unui tratat de 
iluminare spirituală 


Sunt puţini oameni care încep să scrie ceva fără a avea o idee despre 
ceea ce vor sa spună. Abordările vizuale nu diferă din această 
perspectivă. Un bun scenarist, producător, regizor sau editor cunoaşte 
scopul fiecărui cadru. 


Înainte de pornirea înregistrării, trebuie să aveţi două lucruri fixate clar în 
minte: 

e logica specifică a fiecărui cadru 

e scopul cadrului în interiorul întregii producții 


„Era un cadru aşa de frumos încât nu am putut să rezist” - nu este un 
motiv pentru a include în producţie un cadru sau o scenă care nu a fost 
planificată (indiferent de cât de intersant sau drăguţ ar fi). În cel mai 
fericit caz veţi încetini ritmul vizual al producţiei. În cel mai rău caz veți 
încurca telespectatorul pentru ca îi sugeraţi că acel cadru are un înțeles 
anume pe care trebuie să îl reţină. 


Lent = Plictisitor 


„Lent este de cele mai multe ori asociat cu „plictisitor” — scuză suficientă 
pentru ca telespectatorul să mute pe alt canal ca să găsească ceva mai 
atractiv. Şi, dintre zeci de canale, are de unde alege. 


Dacă informaţiile sunt prezentate prea lent sau sub nivelul audienței, 
producţia respectivă va fi percepută ca plictisitoare. Pe de altă parte, 
puteți pierde audiența şi dacă informaţiile sunt prezentate prea rapid sau 
într-un mod prea abstract ceea ce creează un sentiment de frustrare 
pentru telespectator. În fiecare dintre cele două cazuri telespectatorul va 
lua în considerare o altă opțiune. 

Viteza cu care sunt prezentate ideile a crescut foarte mult în ultimii ani. 
Putem observa acest fapt şi în lungile seriale americane cu sute sau 
chiar mii de episoade. Pentru a rămâne competitive, aceste programe 
prezintă acum locaţii exotice, tăieturi de montaj rapide, răsturnări de 
situaţii dramatice şi frecvente, acține mai dinamică şi... acele două 
ingrediente care întotdeauna cresc adrenalina: violenţa (sau 
ameninţarea cu violența) şi sexul (sau posibilitatea apariţiei relaţiilor 
sexuale). 


Cele mai multe dintre filmele clasice sunt plictisitoare pentru audiența de 
astăzi. Printre altele, ele sunt prea lente. Astăzi, pentur a câştiga şi 
păstra audiența, producţiile de televiziune dramatice cuprind povestiri 
paralele şi numeroase planuri şi subplanuri care se întrețes unele cu 
altele. 


02. UNITATE 


Dacă studiaţi un film artistic veți remarca evidenta selecţie sau aranjare 
a cadrelor pentru ca acestea să se potriveasca cu ideea de bază. Când 
toate elementele unui cadru se combină pentru a susține ideea vizuală 
de bază, putem spune că acel cadru are unitate. 

Conceptul de unitate se aplică la aspecte ca lumină, culoare, costume, 
decoruri. Prin combinarea acestor variabile se poate crea o imagine 
consistentă care va da productiei unitate. 


03. UN SINGUR CENTRU DE INTERES 


Această a treia regulă se aplică scenelor individuale. Folosirea mai 
multor centre de interes ar putea funcţiona la anumite spectacole pe 
scenă sau la circ, acolo unde spectatorul poate cu uşurinţă să îşi mute 
priuvirea de la un plan la altul. Într-o secvenţă filmată însă, „competiţia” 
dintre mai multe centre de interes, divide, slăbeşte şi îngrunează 
înțelegerea mesajului. 


O frază eficientă, scrisă într-un scenariu, trebuie să graviteze în jurul 
unei idei centrale şi trebuie curățată de orice nu susţine sau nu explică 
ideea. 


Vizualizaţi această frază: „Un barbat vorbeşte la telefon lângă o ciudată 
pictură murală, un cuier se înalță deasupra capului său, mai multe 
partituri se află pe biroul din faţa lui, se aude un zgomot de motocicletă 
şi vedem o femeie trecând prin fundal...”. Deşi o asemenea descriere ne 
face să zâmbim, putem vedea multe imagini care includ asemenea 
elemente amestecate, fără nici o legătură între ele. 


Nu trebuie să renuntati la orice 
element în afara centrului de interes 
doar dacă acel element nu susţine 
(sau măcar nu distrage atenţia) 

de la ideea de bază prezentată. 


O scenă poate fi încărcată cu obiecte 
şi personaje dar toate trebuie să se 
potrivească şi să aparţină ideii 
centrale şi să nu distragă atenţia de la 
centrul de interes. 


Un plan general al unui interior de casă tărănească din secolul al XVIII- 
lea poate include zeci de obiecte, dar fiecare obiect trebuie să se 

potrivească descrierii: „Casă ţărănească din secolul al XVIII-lea”. 
Asiguraţi-va doar că toate aceste obiecte se află în planul secund. 


Telespectatorul are la dispoziţie un timp limitat — poate doar câteva 
secunde — pentru a înţelege conţinutul şi mesajul unui cadru. Reţineţi că 
ochiul vede selectiv şi în trei dimensiuni şi tinde să excludă ceea ce nu 
este relevant pentru moment. O camera video însă nu „vede” în acelaşi 
fel, la fel ca un microfon care nu poate să elimine sunetele din fundal. 


Focus selectiv 
Deşi aparatura modernă permite o plajă 


foarte largă pentru stabilirea focusului PUNCTUL DE 
într-o imagine, mulţi operatori apelează tă ans ADANCIMEA 
la tehnica „sharfului stricat ” pentru i Ae 


obținerea unor schimbări ale centrului 
de interes de la un obiect la altul, de la 
un personaj la altul sau de la un obiect 
la un personaj. Aceasta se face prin 
modificarea clarităţii între planurile 
aceleiaşi imagini. 

Lumina 


Ochiul uman îşi concentrază atenţia pe 
zonele cu mai multă lumină, ceea ce 
înseamnă că folosirea prudentă a luminii 
poate fi un bun instrument de compoziție, 
în acest caz accentuarea elementelor 
scenice importante. 


Modificarea centrului de interes 
În compoziţiile statice scenele au un singur centru de interes; în 
compoziţiile dinamice, pot apărea mai multe centre de interes care se 
schimbă la anumite intervale de timp. Mişcarea poate fi folosită pentru 
schimbarea atenţiei. Deşi ochiul poate fi fixat pe centrul de inters al 
scenei, apariția unei mişcări în cadru (intrarea unui nou personaj) 
poate determina urmărirea noii mişcări. Cum am văzut mai sus, 
putem forța telespectatorul să îşi mute privirea spre altceva prin 
tehnica „sharfului stricat”. 


04. PLASAREA PERSONAJULUI 


Cameramanii „de duminică” simt că personajul — fie el propriul copil sau 
crucea de pe Caraiman — trebuie plasat în centrul imaginii. Acest fapt nu 
face altceva decât să slăbească compoziția imaginii. 


În general, când un personaj se deplasează într-o anumită directie, 
trebuie să îi creăm spaţiu pentru acea depalsare, în direcția spre care 
merge. În planurile apropiate ne referim la crearea unui „spaţiu de 
privire”. 

Regula treimilor 
Exceptând cazul în care personajul priveşte spre cameră, este cel mai 
bine să poziţionăm centrul de interes lângă unul dintre punctele indicate 
de „regula treimilor”. Potrivit acesteia imaginea este imaginar tăiată de 
două linii verticale şi două orizontale care creează nouă sectoare egale 
cu patru puncte de convergență. 


Retineti totuşi că vorbim despre regula treimilor şi nu despre legea 
treimilor. Această regulă doar vă poate conduce la o compoziţie bună. 
Există compoziţii în care centrul de interes e plasat chiar în mijlocul 
imaginii. 

Linii orizontale şi verticale 
Cameramanii amatori tind să depună ceva efort pentru ca linia 
orizontului să fie perfect pe mijlocul imaginii, ceea ce slăbeşte 
compoziţia divizând-o în două parți egale. 


În acord cu regula treimilor, linia orizontului trebuie să fie în treimea de 
sus sau în cea de jos a ecranului. În acelaşi mod, liniile verticale nu 
trebuie să împartă imaginea în două părţi egale. Este de asemenea 
recomandat ca liniile dominate să fie „rupte” sau intersectate de alte 
elemente scenice. O linie verticală poate fi întreruptă de ceva foarte 
simplu cum ar fi creanga unui copac. 


În imaginea alăturată, desi linia 
orizontului se află în centrul imaginii, 
este „ruptă” de catargele bărcilor 
din primul plan care evită astfel 
divizarea imaginii în două parți. 


05. ECHILIBRUL ÎNTRE TONURI 


Tonul obiectelor într-o scenă 
determină greutatea acestora. De 
exemplu, în fața unui fundal mediu 
obiectele întunecate par mai grele 
decât cele în nuanţe deschise. 

Dacă observați că luminozitatea 
influențează masa, veţi începe să 
„Ssimţiţi” greutatea vizuală a obiectelor 
într-o scenă şi să căutaţi echilibrul. 
Observati în imaginea din drepta 
echilibrul dintre tonuri. 


06. ECHILIBRUL ÎNTRE MASE 


La fel ca o cameră care pare descentrată prin plasarea mobilei doar pe 
una dintre laturi, o imagine trebuie echilibrată pentru a crea un estetism 
plăcut vederii. 


Contrar greutăţii lor fizice, obiectele mari par mai grele decât cele mici şi 
atunci putem vorbi despre „greutate psihologică”. 


Pentru ajutor, trebuie să vă imaginati o 
balanţă ca punct de referinţă, în partea 
de jos centru a fiecărui cadru. Ca să 
echilibrați imaginea puteţi face o 
panoramare stânga sau dreapta, puteți 
schimba unghiul camerei sau puteți 
transfoca înainte sau înapoi pentru a 
include sau exclude obiecte din scenă. 


07. CREAREA SENSURILOR 


Această regulă se referă la folosirea unei combinaţii de elemente 
scenice pentru crearea unui sens unitar. 


Cunoaşteţi probabil desenele-test 
folosite în psihiatrie şi psihanaliză, A Å 
desene care, aparent lipsite de 
sensuri, devin imagini abstracte în 
funcţie de pregătirea şi nivelul 
intelectual al fiecărui subiect (pacient) 

testat. 


În acelaşi fel, dacă o mare varietate de obiecte apar într-o scenă video, 
telespectatorul va încerca (fie şi inconştient) să le dea un sens, să 
deducă motivul pentru care le vede în imagine şi ce reprezintă ele. 


El va presupune că toate 
elementele care compun o imagine 
nu se află acolo din pură 
întâmplare. Un bun realizator va şti 
cum să exploateze această 
tendință umană şi va acorda 
atenţie tuturor detaliilor incluse în 
scenă. 


Ce ar putea sugera o imagine cum este cea 
alăturată care deschide o producţie video? 
Elementele din cadru ar putea fi evidente 
sau, dimpotrivă, ar putea fi introduse doar 
pentru a sugera un înţeles subliminal. 
Criticii de film au dezbătut de nenumărate 
ori simbolismul şi nivelurile de subconştient 
ale reprezentărilor din filme realizate de 
regizori ca Fellini. 


În vreme ce regizorul unei producţii dramatice trebuie să fie un maestru în 
crearea iluziilor şi răspunsurilor emoţionale, realizarea unui documentar 
sau reportaj tv trebuie să se bazeze înfăţişarea clară a faptelor şi 
personajelor aşa cum sunt ele. Faptele, evenimentele şi personajele 
trebuie să vorbească pentru ele însele. Aceasta nu înseamnă însă că 
trebuie să “ucidem” creativitatea în prezentarea unui subiect. Adesea, 
prezentarea unui subiect comun într-un mod nou poate dezvălui 
telespectatorului noi aspecte pe care până acum nu le-a observat sau le-a 
ignorat. 

Concret şi abstract 


Pentru a decide spre care dintre cele două laturi să se îndrepte, un 
realizator de televiziune trebuie să îşi cunoască foarte bine publicul, să îi 
cunoască pregătirea şi aşteptările. Dacă într-un reportaj de ştiri obiectivul îl 
constituie prezentarea imaginilor cât mai clar cu putinţă, într-o producţie 
dramatică imaginile au voie să fie mai abstracte. Chiar este recomandabil 
să se întâmple aşa pentru că cei mai mulţi dintre telespectatori inteligenți 
preferă să interpreteze ei înşişi imaginile în loc să le fie servite pe tavă 
toate sensurile. 


Aici intervine şi nivelul de educaţie în înţelegerea ideilor abstracte. De 
aceea muzica clasică, arta şi literatura nu prea sunt apreciate în producțiile 
televizuale. Mi mult decât atât, constrângerile economice datorate pieței îi 
determină pe realizatori să nu îşi permită luxul de a face doar ce le place. 


O bună compoziţie este în primul rând o comunicare vizuală eficientă şi o 
comunicare vizuală eficientă survine atunci când realizatorul îşi înţelege 
perfect telespectatorul şi este capabil să creeze urmărind linia dintre a fi pe 
deplin concret în exprimare şi a fi atât de abstract astfel încât să permită 
telespectatorului să îşi facă propriile interpretări. Telespectaotrul nu trebuie 
însă să piarda mesajul pe care vrea să îl transmită realizatorul programului 
tv. 


Sensuri multiple 


Uneori este posibil să avem atât sensuri concrete cât şi sensuri abstracte şi 
programele de televiziune pot fi realizate în această direcţie. Unele filme de 
animaţie, de exemplu, pot fi urmărite atât de copii, care se amuză pe 
seama personajelor desenate, cât şi de adulţi care pot descoperi un anume 
tip de umor, inaccesibil celor mici. 

08. FOLOSIREA LINIILOR 


Contururile obiectelor dintr-o imagine constau de obicei în linii drepte şi 
curbe, linii verticale, orizontale sau oblice. 


Ochiul uman tinde să parcurgă aceste 
linii ceea ce permite unui cameraman 
sau director de imagine să se 
folosească de liniile obiectelor pentru 
a conduce atenţia telespectatorului 
către acea parte a ecranului care 
trebuie subliniată. În special către 
centrul de interes. 


Pe lângă faptul că liniile dintr-o imagine conduc privirea, ele însele pot fi 
încărcate de semnificaţii. Liniile drepte şi verticale sugerează demnitate, 
putere, forță, exteriorizare sau înălțime. Liniile orizontale sugerează 
stabilitate şi deschidere. Liniile oblice pot oferi o imagine dinamică sau 
tulburătoare. 


Liniile curbe sugerează graţie, frumuseţe, eleganţă, mişcare sau 
senzualitate. In mod special acest tip de linii reprezintă ghidul privirii 
către centrul de interes al imaginii. 


În contrast cu liniile curbe, cele zimţate arată violenţa şi distrugerea, iar 
liniile frânte sugerează discontinuitatea. 

09. ÎNCADRAREA SUBIECTULUI CENTRAL 


Prin plasarea obiectelor într-un anume 
contur o imagine poate fi încadrată. 
Încadrarea unei scene reține privirea în 
interiorul imaginii şi o fereşte de tot ceea ce 
poate fi element perturbator pentru 
deplasarea privirii de pe centrul de interes. 


10. PERSPECTIVA VIZUALĂ 


Susținerea sau întărirea ideii de bază poate fi făcută prin folosirea 

eficientă a persperctivelor dintr-o imagine. Poziţia camerei video şi 
distanţa focală alterează atât perspectiva reală într-un cadru cât şi 
distanța aparentă dintre obiecte. Liniile paralele din primul plan pot 
părea că se unesc în fundal. 


Printr-un control cât mai creativ al unor 
aspecte ca distanţa focală şi poziţia camerei 
video se pot realiza compoziţii deosebite şi 
încărcate de sensuri. 


11. CULORI ŞI TONURI 

Mesajele vizuale pot fi transmise foarte eficient prin intermediul tonurilor 
şi al culorilor. O scenă întunecată, cu multe umbre (un dormitor 
întunecos, o alee în miez de noapte) produce o impresie total diferită de 
cea oferită de o scenă luminoasă şi colorată (o scenă dintr-un spectacol 
de varităţi sau o plajă la miezul zilei). 

Predominanţa luminii sau a întunericului poartă în sine sensuri 
psihologice referitor la ceea ce se întâmplă sau se va întâmpla în scena 
respectivă. În general, culorile tari dau energie compoziţiei, în vreme ce 
tonurile calde arată serenitate, armonie şi stabilitate. Preferinţele de 
culoare pot varia în funcţie de vârstă, sex şi rasă. Studiile arată că 
oamenii preferă anumite culori pentru anumite locuri. Roşu şi mov sunt 
culori destul de populare până în momentul în care vin sa decoreze o 
bucătărie! La fel, verdele şi albul pot fi atractive dacă nu sunt asociate cu 
pereţii unui salon de spital. 


Dacă o culoare este folosită împreună cu complementara ei, 
atractivitatea pentru această culoare poate creşte atât timp cât 
complementara nu e mai puternică decât culoarea de bază. Culorile 
complementare sunt cele aflate în opoziţie pe „roata culorilor”. 

De multe ori, un realizator va dezechilibra intenționat balanța culorilor 
pentru a obține un anume efect psihologic. De exemplu, dacă o scenă 
conţine culori primare reci ca verde deschis va avea un alt efect asupra 
telespctatorului decât o scenă saturată de culori calde ca oranj închis 
sau grena. 


Retineti că privirea se îndreaptă 
spre zonele „calde' ale unei imagini, 
aşa că obiecte galbene, roşii sau 
portocalii vor fi observate înaintea 
celor albastre, verzi sau purpurii. 
Puteţi reține atenţia asupra centrului 
de interes prin „colorarea” acestuia 
în culori calde sau tonuri deschise. 
Sau ambele variante. 


12. EVITAREA CONFUZIILOR 


Confuziile tonale apar atunci când obiectele importante dintr-o scenă 
par a se contopi, pierzându-şi identitatea. Aceasta poate fi şi din cauza 
sensibilităţii mici a lentilelor pentru că obiectele au nunaţe şi culori 
asemănătoare. 


În fotografia din stânga puteți observa un 
exemplu tipic de confuzie tonală prin faptul că 
parul fetitei se confundă cu fundalul întunecat. 
Rezolvarea problemei se poate face în două 
feluri: fie adăugăm o lumină de contur în 
spatele fetiţei, fie iluminăm fundalul. 

Confuziile de perspectivă apar din cauză că, spre deosebire de 
privirea umană care este tridimensională, televiziunea este un mediu 
bidimensional. 

Cameramanul poată să îşi facă o idee despre cum va arăta cadrul prin 
închiderea unui ochi. 


În cel mai fericit caz, o confuzie 

de perspectivă poate duce la pierderea 
sensului pentru anumite obiecte 

din scenă. În cel mai rău caz, imaginea 
va fi caraghioasă şi absurdă ca în 
fotografia alăturată. 


Deşi un focus selectiv sau folosirea unei 
lumini de contur poate îmbunătăţi 
problema, cea mai bună soluţie este recompunerea cadrului prin 
schimbarea poziției camerei video sau prin rearanjarea elementelor. În 
cazul de mai sus doi paşi la stânga sau la dreapta ar fi fost suficienți 
pentru a evita confuzia. 


Confuziile de încadrare apar atunci când subiectul este tăiat de 
marginile cadrului într-un punct nepotrivit. O imagine laterală a unei 
maşini dar fără roțile din spate va crea impresia că spatele maşinii 
atârnă undeva în aer fără un suport vizibil. Un cadru care taie personajul 
în dreptul genunchilor poate părea de asemenea supărător. 


Eliminarea mâinilor şi picioarelor dintr-un cadru pot da rezultate 
asemănătoare. O femeie îmbrăcată cu o rochie fără umeri şi mâneci 
poate părea „topless” dacă încadrearea e făcută doar de la umei in sus. 
Strângerea sau lărgirea cadrului poate rezolva confuzia. 

13. NUMĂRUL OBIECTELOR DIN SCENĂ 


În general, obiectele principale dintr-o scenă aflate în număr impar dau 
mai multă fortă compoziției decât cele pare. 


Observati cum obiectele din imagine 
divid compoziția. Când un al treilea 
obiect este adăugat, compoziția se 
îmbunătăţeşte. Dar apariția celui de-al 
patrulea obiect divide din nou 
compoziţia. 


În cazul alăturat sunt două 
personaje principale, dar 
compoziţia are coeziune pentru 
că ele se uită unul spre altul. 
Imaginati-va cât de diferită ar fi 


ar privi spre obiectivul camerei 
video. 

14. ECHILIBRUL COMPLEXITĂȚII ŞI ORDINII 


Acest aspect al compoziţie poate fi sintetizat prin axioma: 
„Complexitatea fără ordine produce confuzie, ordinea fără complexitate 
produce plictiseală”. 


Un cadru cu o banană pe un fond gri va crea o experienţă vizuală 
plictisitoare şi inertă. Adăugaţi câteva mere, câţiva struguri şi un castron 
colorat şi veți avea o compoziţie mult mai interesantă în care banana 
rămâne în centrul atenţiei datorită culorii ei. 


Peste acest cadru aruncaţi la întâmplare 50 de banane şi veţi obține un 


talmeş-balmeş vizual. Suficient pentru a constata că cea mai interesantă 
compoziţie este creată de echilibrul dintre ordine şi complexitate. 


15. MIŞCARE ŞI SENS 


Este foarte important de ştiut şi de arătat de 
unde vine acţiunea şi încotro se îndreaptă. 
Mişcarea dintr-o zonă întunecată a scenei spre 
una luminoasă poate simboliza eliberare fizică 
şi/sau emoţională. 


O mişcare ascendentă — ca simpla ridicare a 
unui personaj de pe scaun — atrage atenţia 
pentru că sugerează progres şi înaintare. 
Mişcarea descendentă are adesea conotații 
opuse — un barbat se prăbuşeşte obosit într-un 
fotoliu. 


Acţiunea care se îndreaptă spre camera video este mai puternică decât 
acţiunea care se îndepărtează de ea. Mişcarea poate fi a obiectului 
(personajului) sau a camerei video. 


Pentru discuţiile televizate camera video este cea care va face o 
apropiere prin transfocare de faţa vorbitorului pentru a accentua anumite 
părţi ale discursului. Astfel, este mai bine ca după transfocare să tăiem 

cadrul pe altă cameră decât să largim încadrarea de la aceeaşi cameră 
pentru a reveni la un plan mediu. 


În acelaşi timp, acţiunea care se desfăşoară de la stânga spre dreapta 
este mai plăcută privirii decât cea de la dreapta la stânga. 


Cel mai captivant tip de mişcare este cel pe diagonală, în special dacă 
porneşte din colţul din stânga jos şi se termină în dreapta sus. Referitor 
la acest concept, filmările cu camera înclinată şi sub nivelul subiectului 
(în unghi olandez) sunt adesea folosite pentru a significa energie şi 
putere. 

PRODUCȚIE TV modul 8 
ELEMENTE DE COMPOZIȚIE A IMAGINII (2) 


EXEMPLE DE COMPOZIȚII 


Când veţi examina lucrări de artă (sau o bună compoziţie video sau 
cinematografică) veţi descoperi adesea că artistul (regizorul sau directorul 
de imagine) a urmărit regula treimilor 

Observaţi că această celebră pictură din Capela Sixtină de la Vatican are 
un desen ce conduce ochiul prin toată lucrarea. 

Pictura de mai jos ilustrează două concepte: forța celor trei obiecte din 
scenă şi unitatea asociată cu modelul geometric (triunghi) creat. 


d pi i L 3 

Culoarea poate fi, de asemenea, 
foarte impresionantă dar şi eficace 
în a conduce ochiul către centrul de 
interes 


Un bun regizor ştie să direcționeze 
atenţia şi una din cele mai eficiente căi 
este folosirea luminii. 

Datorită mărimii şi dominanţei lor, personajele din planul întâi (dreapta) pot 
să capteze mai repede atenţia în defavoarea personajelor din centrul 
compoziției. 


Dar de vreme ce ochiul este obişnuit să urmărească zonele mai luminoase, 
după o examinare iniţială a personajelor din umbră, ne vom îndrepta 
atenţia către femeia şi copilul din centru. 


Un cadru primeşte adâncime 
dacă palsăm un obiect în planul întâi 

Desenele (motivele) sunt interesante şi plăcute vederii. Ideal ar fi ca 
plasarea lor în scenă să îmbunătățească contextul vizual al subiectului. 


Formele şi modelele geometrice adaugă interes şi, de cele mai multe ori, 
reprezintă linii conducătoare pentru privire. 

Două obiecte (sau personaje) pot divide compoziţia. Cu excepţia cazului în 
care cele două elemente sunt legate unul de altul printr-o anumită relație 
sau stare. 


Un număr impar de obiecte (sau personaje) în scenă — unu, trei, cinci — au 
în general un impact mai mare decât numele pare; cel puţin până când 
numărul total al obiectelor nu depăşeşte şase sau mai multe. 

FOLOSIREA UMBRELOR ÎN CREAREA COMPOZIȚIILOR 


Fiecare dintre imaginile de mai jos foloseşte umbrele în moduri diferite. 


Filtrarea luminii cu ajutorul unor jaluzele 
verticale creează pe chitară o suprafaţă 
plană divizată într-un interesant model. 


Aşteptarea momentului potrivit, în 
acest caz după amiaza târziu, 
când razeşe soarelui cad într-un 
unghi oblic, a permis exploatarea 
la maxim a formei, texturii şi a 
adâncimii peisajului. 


Cu soarele la miezul zilei, aşa cum 
este în imaginea de jos, efectul ar 
fi fost nul. 

În acest caz, razele solare care 

cad perpendicular (la orele amiezii) 
scot în evidenţă textura vechiului 
hambar. O lumină difuză sau una 

care vine din dreapta, de exemplu, 

ar fi făcut imposibil de remarcat textura. 


Aici lumina este folosită atât pentru 
a crea nişte linii de ghidaj spre 
centrul de interes cât şi pentru a 
adăuga compoziţiei un model mai 
interesant. 


R.Nechit - Iniţiere în aparatura şi producția de televiziune 68 


Amplasarea 
camerei în aşa 
fel încât lumina 
să fie alături de 
obiectiv scoate în 
evidnţă 
adâncimea 
câmpului de cruci 
care marchează 
mormintele 
veteranilor. 


Folosirea corectă a unui spot de 
lumină şi focalizarea corespunzătoare 
scot în evidenţă doar titlul ziarului 
şi lasă în umbră elementele 

mai puţin importante. 


Un alt tip de spot de lumină 
are menirea de a da 
personalitate cărții din 
imaginea alăturată. 


R.Nechit - Iniţiere în aparatura şi producția de televiziune 69 


Echilibrul dintre zonele luminoase şi cele cu umbră, dar fără a le transforma 
pe primele în zone „lăptoase”, iar pe celelalte în zone aproape negre în 
care detaliile nu se mai văd, implică un bun control al expunerii. 

PRODUCTIE TV — modul 09 7 
MONTAJUL ELEMENTE DE BAZA PENTRU 
REALIZAREA NARAȚIUNII 


Termenul de montaj provine din limba franceză şi înseamnă acţiunea de 
asamblare a părților ce compun un întreg. Englezii spun cutting sau editing, 
iar germanii Schnitt, de la verbul „a tăia”. 


Montajul nu constă însă din simpla juxtapunere a unor fragmente de film. 
Montajul nu există cu adevărat decât dacă creează un conflict, un şoc între 
două imagini care să dea dimensiunea producţiei televizuale. 


Planul, fie că este cinematografic sau televizat, este determinat şi de 
lungime (durată), pe lângă încadratură, compoziţie şi mărime. O naraţiune 
cuprinde uneori momente de trăire dramatică mai intensă şi atunci palnurile 
vor fi mai lungi. În cazul subiectelor care tratează acţiuni, anchete, cadrele 
vor fi mai scurte. Regulile nu sunt însă rigide şi nu trebuie respectate 
permanent. 


Un plan foarte scurt poate avea, uneori, următoarele consecinţe: 
e ruperea intenţionată a unei continuităţi (prin folosirea flash-urilor) 
e realizarea unui şoc brusc şi neaşteptat 
e prevederea unei suite de evenimente. 


În unele cazuri cu totul speciale, un plan poate dura chiar minute întregi 
e când un persoanj îşi aminteşte mai multe evenimente din viață 
cuprinse într-un singur plan şi urmează să ia o hotărâre decisivă 
e când cadrul filmat se execută cu o mişcare complexă de cameră fapt 
care transformă panul în secvenţă (montaj în cadru). 


În ambele cazuri, alegerea este determinată de ceea ce vrem să arătăm 
telespectatorului astfel încât să-i putem transmite una sau mai multe emoții 


Forța montajului (Kuleşov) rezultă nu numai din faptul că o scenă împărțită 
în cadre poate fi prezentată în mod mai viu sau mai realist dar şi din faptul 
că o succesiune de cadre implică un ansamblu de relaţii complexe ca idei, 
durată, mişcare fizică şi formă care, tratate cu abilitate, pot acţiona cu o 
mare forță asupra telespectatorilor. În acest sens, cineastul rus a încercat 
să înregistreze mersul unei femei pe peliculă, filmând picioarele, mâinile, 

ochii şi capul unor femei diferite. Ca rezultat, datorită montajului, s-a obținut 
impresia mişcării unei singure persoane. 


Cadrul de situare 

Cadrul de situare este compus dintr-un plan general sau o serie de planuri 
medii (sau americane) care stabilesc „arhitectura” secventței — relațiile fizice 
ale obiectelor şi personajelor. Unii realizatori consideră că este un cadru 
vital care trebuie pus la începutul secvenţei. Dimpotrivă, alţii consideră că 
nu este importantă introducerea în acţiunea secvenţei a descrierii precise a 
locului de desfăşurare. 


Prim-planul 

Relativa depărtare a spectatorului de acţiune îi afectează acestuia 
percepţia asupra acţiunii. Astfel, prim-planul este cel mai evocativ plan de 
filmare atât pentru satisfacerea dorinţei spectatorului de a vedea în detaliu 
ceea crede că e important, cât şi pentru aducerea mai aproape a 
subiecţilor, crescând impactul acţiunilor şi reacţiilor lor. 


Planul de reacție 

Un plan de reacţie se referă la filmarea unui personaj care răspunde 
anumitor acţiuni. Cum acesta nu face parte din acţiunea principală, el poate 
fi inclus în orice moment, fără a distruge continuitatea acţiunii principale. În 
acelaşi timp, deoarece se referă doar la fimarea personajelor, planul de 
reacţie poate fi inclus pentru a susţine orice tensiune pe care acțiunea 
principală o poate crea. 


Insertul 

Această funcţie se aseamănă foarte mult cu planul de reacţie, doar cu 
deosebirea că se referă mai mult la filmarea obiectelor, a detaliilor şi a 
gesturilor şi mai puţin a persoanelor (chiar şi în aceste condiţii, un plan de 
reacție poate fi gândit ca un insert). Nu există o durată anume pentru insert 
şi de obicei nu are sunet sincron. 

Insertul poate fi introdus oriunde în desfăşurarea acțiunii atât timp cât 
există o continuitate a spațiului. Uneori este folosit doar pentru mascarea 
unor discontinuități ale acţiunii. Aici însă trebuie să existe une anume 
exercițiu pentru că telespectatorul presupune în subconştientul său că toate 
cadrele sunt motivate. Dacă, în mijlocul unei acţiuni importante, imaginea 
se comută pe un detaliu (spre exemplu o urmă de maşină lasată pe 
pământ), telespectatorul va presupune că acea urmă are o semnificaţie 
specială, chiar dacă în momentul apariţiei nu pare a avea importanţă. 


R.Nechit —- Initiere în aparatura şi producția de televiziune 72 


Pe de altă parte, inserturile fără motivaţie pot forța telespectatorul să să 
examineze textul producţiei cu scopul descoperirii unor indicii — aceast fapt 
ducând la angajarea lui în acţiunea prezentată. 

Inserturile pot fi folosite pentru comprimarea timpului, controlul ritmului 
secvenței şi pentru creşterea impactului emoțional al secvenţei. (vezi 
ilustraţia) 


Este foarte important ca inserturile să nu fie folosite în mod arbitrar! Ele 
trebuie să fie motivate de acţiunea sau ideea centrală a materialului şi 
trebuie să fie vazute ca parte integrantă a structurii şi mesajului 
materialului. 


Direcţia privirii 

Când un personaj priveste în afara cadrului, telespectatorul va presupune 
că următorul cadru îi va arăta şi lui ceea ce vede personajul. Aceasta va 
crea o „geografie cinematică” care se extinde în afara ecranului şi pune 
oamenii şi lucrurile în relaţie cu acțiunea. 

Telespectatorul va presupune că un cadru care urmează privirii 
personajului este chiar punctul de vedere al personajului respectiv şi atunci 
trebuie să urmăm o anume regulă: unghiul din care vedem un obiect 
trebuie să se potrivească unghiului din care priveşte personajul. Această 
regulă se numeşte „direcţia privirii”. 

Chiar dacă personajul şi obiectul nu se află aproape unul de celălalt, 
telespectatorul va crede că personajul priveşte spre obiect şi mental poate 
să plaseze obiectul în aceeaşi încăpere în care se află şi personajul nostru. 
(vezi ilustraţia). 

Direcția privirii trebuie respectată şi când este vorba despre două personaje 
care privesc unul înspre celălat. Unghiul sub care privesc în afara cadrului 
sugerează că ochii lor se întâlnesc în acelaşi timp. (vezi ilustraţia) 


Regula trebuie respectată şi în cazul interviurilor în direct când invitatul se 
află în altă locaţie pentru a crea impresia că există un dialog real între 
jurnalist şi intervievat, dialog ce depăşeşte bariera spațiului. (vezi ilustraţia) 


Trecerea peste axă, în momentul filmării, poate cauza mari probleme la 
montaj pentru că cele două personaje nu vor mai părea că privesc unul 
spre celălalt. (vezi ilustrație) 

Săritura de cadru 

Săritura de cradu poate apărea atunci când doua cadre succesive sunt 
filmate din aproximativ aceeaşi poziție sau de-a lungul aceleaşi axe. 
Telespectatorul poate presupune că este vorba de o trecere a timpului 
pentru că vor fi anumite schimbari în compoziţia cadrului. Astfel, 
telespectatorul poate foarte uşor crede că o parte din acţiune lipseşte şi va 
avea senzaţia unei rapide comprimări a timpului. 

Săriturile de cadru pot fi eficace în montajul unui spot publicitar dar de 
obicei ele sunt evitate prin simpla introducere a unui insert între două cadre 
asemănătoare (adică diferenţa unghiului de filmare este mai mică de 30°). 
O săritură de cadru cum este trecerea de la un plan general la un groplan 
poate fi folosită pentru obținerea unui efect dramatic al acţiunii. Din cauza 
schimbării fundamentale a proporțiilor cadrului, telespectatorul nu îşi va da 
seama că video camera a filmat din aceeaşi poziție. 


Manipularea timpului 

Ca şi în cinematografie, şi în producţiile de televiziune este posibilă 
manipularea percepției telespectatorului asupra timpului. Cea mai bună 
metodă este folosirea inserturilor pentru comprimarea timpului real în care 
se desfăşoară o acțiune. 

De exemplu, avem în imagine un vapor care intră în port apoi, în următorul 
cadru vedem mulţimea de oameni care aşteaptă pe țărm debarcarea 
pasagerilor pentru ca în al treilea cadru să vedem vaporul deja la chei şi cu 
pasarela care coboară. Eliminarea lentului proces de acostare va fi 
acceptată de telespectator. (vezi ilustraţia) 


VAPORUL INTRĂ ÎN PORT 


MULȚIMEA AŞTEAPTĂ 
COBORAREA PASAGERILOR 


VAPORUL A ACOSTAT 
ŞI COBOARA PASARELA 

Este important de subliniat că taieturile de montaj, fie că elimină surplusul 
de bandă, fie că introduc inserturi, trebuie să fie relevante pentru acțiune. 
Altfel pot crea confuzie în rândul telespectatorilor. 


Acţiune paralelă 

O manipulare a timpului mai sofisticată este crearea unei acțiuni paralele. 
Dacă montăm un cadru filmat într-o locaţie, un al doilea cadru filmat în altă 
locaţie pentru ca în al treilea să revenim la prima locaţie, telespectatorul va 
privi imaginile, acţiunile ca desfăşurându-se simultan. 

Acţiunea montată în paralel determină comparații între evenimente sau 
idei. Telespectatorul va presupune întotdeauna că există o motivaţie în 
structura materialului. Dacă în mijlocul unei acţiuni vedem o tăietură spre o 
altă acţiune ce se desfăşoară în alt spaţiu, telespectatorul va crede că 
există o legătură între cele două acţiuni. 

De vreme ce telespectatorul este capabil să urmărească simultan mai 
multe narațiuni, putem construi prin montaj o complexă şi fascinantă rețea 
de relații. 


Acţiune secvențială 

Acţiunea secvenţială este şi mai evoluată. Un cadru urmează altuia şi 
există destule indicii vizuale (continuitatea decorului, a luminii etc.) pentru a 
sugera că acțiunea decurge continuu într-o progresie lineară şi logică. 
Acestă metodă oferă un real grad de flexibilitate. (vezi ilustraţia) 

Montajul acţiunii 

Există o multitudine de căi pentru montajul unui material dar trebuie ca 
monteurul să aibă ceva experienţă pentru evitarea unor greşeli. lată câteva 
reguli pentru evitarea montajului defectuos: 


1. 


Tăietura în mijlocul mişcării de transfocare (zoom) şi lipirea unui 
cadru fix va crea discomfort vizual pentru telespectator. Un 
disolve lent între cele două cadre poate fi cea mia bună alegere 
dacă mişcarea de transfocare nu s-a încheiat. 

Trecerea prin tăietură simplă (cut) de la un cadru în mişcare la 
un cadru fix trebuie evitată dacă mişcarea de cameră din primul 
cadru nu s-a terminat sau folosim din nou un disolve pentru 
„îndulcirea” tranziţiei. 

Cadrele şi unghiurile de filmare nemotivate slăbesc puterea 
mesajului pe care trebuie să îl transmită producţia de 
televiziune. Telespectatorul va da un sens fiecărui cadru chiar 
dacă un cadru a fost inclus în montaj pentru a corecta unele 
erori de continuitate. Un plan ansamblu în mijlocul unei scene 
romantice intime sau un grosplan în mijlocul unei scene de 
acţiune dinamică vor apărea cel puţin stranii dacă nu sunt 
motivate la un moment dat de acțiunea materialului. 


Montajul pe acţiune arată ceea ce telespectatorul vrea să vadă şi oferă o tranziţie naturală între cadre. În cazul de mai sus, când 


L-cut 


personajul se uită spre uşă, tăiem şi introducem cadrul în care fata cu pizza intră pe uşă. 


Montajul în „L” este o tehnică din ce în ce mai des folosită în producțiile 
televizuale şi presupune eliminarea tăieturii simple. Să presupunem că 
avem un subiect în care, la un moment dat, introducem un sincron. După 
10-15 secunde, inserăm imagini peste sincron (vocea intervievatului 
continuă să se audă), dar vom avea grijă ca atunci când se va auzi din nou 
vocea naratorului să nu avem o altă schimbare de cadru 

lată câteva sugestii şi reguli (făcute bineînțeles pentru a fi încălcate!) 

1. Săriturile de cadru pot fi evitate atât prin filmarea din diferite 
unghiuri cât şi prin introducerea inserturilor şi/sau planurilor de 
reacție pentru acoperirea săriturilor. 

2. Direcţia privirii determină arhitectura scenei. Telespectatorul va 
presupune ca privirea personajului spre exteriorul cadrului îi va 
arăta şi lui (telespectatorului) ce vede personajul. Acest fapt poate 
fi folosit ca un avantaj. 

3. Telespectatorul va considera motivate toate inserturile pe care le 
vede. În lipsa inserturilor, telespectatorul va examina textul 
materialului cautând indicii care să îi dezvaluie semnificaţia 
cadrului. Astfel telespectatorul este forțat să se implice mai mult, 
ceea ce este un avantaj pentru relaizator. 

4. Planurile de reacţie se aseamănă foarte mult cu inserturile, dar pot 
purta o încărcătură emoţională mult mai mare deaorece arată 
răspunsul unei ființe umane la o anumită acţiune. 

5. Acțiuni paralele. Ca şi în film, producţiile de televiziune pot apela la 
această tehnică de prezentare a unui subiect pentru a-l face cât 
mai atractiv. Acţiunile montate în paralel duc la compararea ideilor 
sau cel puţin sugerează anumite legături între acţiuni. 

6. Montajul acţiuni sevenţiale trebuie exersat cu mare grijă, in special 
în ceea ce priveşte observarea continuității. 

f: Foarte importantă este determinarea şi supravegherea axelor de 
desfăşurare a acţiunii. O schimbare în axă poate face extrem de 
dificil de montat o secvenţă, dacă nu cumva chiar imposibil. 


SUNETUL 

În producţiile de televiziune obişnuite (nu cele dramatice gen „tele-play” sau 
„telenovelă”) montajul sunetului nu ridică probleme deosebite deoarece 
camerele video preiau, odată cu imaginea şi sunetul. Rămâne doar 
profesionalismul realizatorului şi al monteurului de a combina diversele 
posibilităţi pentru obținerea unui efect cât mai mare. 

Ambiantă 

Vorbim despre ambianţă atunci cân la montaj lăsăm sunetul original fără alt 
comentariu sau ilustrație muzicală. O ambiantțtă bine aleasă poate valora 
cât o mie de cuvinte. De exemplu, un material despre o demonstraţie de 
protest va avea inclusă în montaj cel puţin o ambianţă în care vom auzi 
lozincile protestatarilor. 


Sincron 

Sincronul apare atunci când vedem un personaj în timp ce vorbeşte, de 
aceea în argoul jurnalistic i se mai spune şi „cap vorbitor”. Exemplul cel mai 
cunoscut este interviul pe care nu suntem obligaţi să îl introducem integral 
în montaj. Vom folosi doar anumite pasaje sau îl vom fragmenta în 
„sincroane' care vor susţine sau combate tema prezentată în material. 


Voice-over 

„Vocea peste” reprezintă lectura textului scris. Este introdusă spre finalul 
procesului de montaj, înainte de ilustrarea materialului cu muzică şi titrarea 
lui cu burtiere şi alte elemente grafice. În acest caz, imaginile deja montate 
se vor derula pe un monitor în faţa celui care citeşte pentru ca acesta să îşi 
poată modula vocea în funcţie de mesajul materialului. 


llustrație muzicală 

llustrația muzicală poate fi introdusă în mai toate producţiile televizate, 
chiar şi la ştiri (cu scopul vădit de a creşte dramatismul unui subiect sau, 
dimpotrivă, de a descreţi frunţile în cazul unei „soft-news"). Ilustrația 
muzicală trebuie foarte bine aleasă, trebuie să se portrivească cu subiectul 
prezentat şi, dacă este posibil, să fie originală (compusă special pentru 
materialul în cauză). În acelaşi timp nu trebuie să obosească 
telespectatorul ci doar să-i creeze anumite stări şi trăiri. 

PRODUCȚIE TV — modul 10 r 
PRODUCȚIILE DE TELEVIZIUNE IN AFARA STUDIOULUI 
ŞI TRANSMISIUNILE IN DIRECT 


Autorii unui manual american de Productie TV l-au parafrazat pe 


Shakespeare care spunea ca “întreaga lume este o scenă” şi au 
concluzionat ca astăzi întraga lume este un studiou de televiziune! 


Nu toate evenimentele pe care vrem să le difuzăm pot fi aduse în studioul 
de televiziune aşa că vom încerca să ducem studioul în mijlocul 
evenimentului cu ajutorul aşa numitelor “care de reportaj”. Meciurile 
sportive, şedinţe importante ale Parlamentului sau parade militare au loc în 
anumite locaţii de unde televiziunile vor transmite secvenţe sau chiar 
evenimetul în întregime. Mai sunt de asemenea o mulţime de alte situații 
pentru care producătorul sau regizorul trebuie să decidă dacă vor fi 
înregistrate în studio sau în locație. 


Spoturi publicitare, emisiuni de divertisment sau programe educaţionale din 
diferite domenii pot duce la alegerea unei locaţii exterioare în locul 
studioului de televiziune. Producătorul trebuie să cântărească avantajele şi 
dezavantajele atât din perspectivă creativă cât şi din perspectivă tehnică. 


AVANTAJE 

Un prim set de avantaje este acela că transmiterea în direct sau 
înregistrarea dintr-o locaţie oferă realism, detaliu şi atmosferă care adesea 
sunt imposibil de recreat într-un studiou oricât de bine ar fi echipat acesta. 
Cum ar arăta Piaţa Universităţii recreată într-un studiou pentru filmarea 
unui spot publicitar? Un alt avantaj este acela că nu mai avem nevoie de 
concepție şi realizare de decoruri excepție făcând aici mici retuşuri 
solicitate de scenariu. Mai mult decât atât, cei mai mulţi actori (în special 
neprofesionişti) şi invitaţi se simt mult mai confortabil în mediul lor obişnuit. 
Nu trebuie să îi uităm pe telespectatori care aşteaptă cât mai mult realism 
şi autenticitate de la producţiile de televiziune, fie că sunt ele știri, 
documentare, emisiuni de divertisment sau programe sportive. 


DEZAVANTAJE 

În opoziţie cu cele arătate mi sus, trebuie să fim conştienţi că un studio este 
mai sigur, mai confortabil şi mai bine echipat pentru realizarea unui 
program tv. Oferă un control maxim asupra tuturor aspectelor producţiei: 

este izolat fonic, protejat împotriva capriciilor vremii şi are tot echipamentul 
necesar, sursele electrice şi spațiul fizic pentru realizarea unui program tv. 
Studioul are încălzire sau aer condiţionat, grupuri sanitare, cabine de 
machiaj, telefoane şi alte facilități de care nu dispunem totdeauna într-o 
locaţie exterioară. Chiar dacă producţia este foarte meticulos planificată, 
pot apărea uneori probleme incontrolabile ca vremea proastă, zgomotul şi 
alte impedimente despre care nu aflăm decât în momentul în care se 
produc. 


CARUL DE REPORTAJ 


Acesta foloseşte mai mult decât o cameră video şi oferă regizorului 
posibilitatea de a comuta imaginea de la două sau mai multe camere, fie că 
producţia este transmisă în direct, fie ca e înregistrată. Unele productii 
realizate cu ajutorul carelor de reportaj sunt atât de complexe încât pot fi 
transmise în direct fără intervenţia studioului central doar cu coordonarea 
acestuia din urmă. În alte cazuri producţia este înregistrată pe bucăţi şi mai 
apoi montată înainte de a fi difuzată. Deşi echipa unui car tv funcționează 
în mod asemănător cu cea dintr-un studio, trebuie să avem în vedere 
anumite probleme specifice. 


Structura unui car tv 


Acesta trebuie să fie destul de mare pentru a transporta întregul 
echipament necesar producției şi pentru a servi drept centru de comandă în 
timpul producției. În general carele de reportaj sunt amenajate în interiorul 
unor camioane care pot avea până la 12 metri lungime şi care conţin o 
regie complet echipată alături de cabine de sunet şi control tehnic. 

Comunicatiile Toate comunicațiile pe care le întâlnim într-un studio sunt 
copiate şi în cazul carului de reportaj. Cablurile care leagă camerele video 
de car nu doar transportă semnalul video ci şi semnalul intercom pentru 
operatori care aud în caşti indicaţiile regizorului. 

Sisteme intercom suplimentare sunt disponibile şi pentru regizorii de platou 
şi alți membri ai echipei tehnice. Comentatorii, moderatorii sau realizatorii 
aflaţi în faţa camerelor au la rândul lor caşti prin care producătorii le 
comunică orice situaţie nou apărută în timpul înregistrării sau al transmisiei 
în direct. 

Stațiile de emisie recepție sunt foarte utile atunci când una sau mai multe 
camere se află la distanţă mare de car, iar cablurile nu pot fi instalate. 
Liniile telefonice reprezintă o altă legătură foarte importantă în special 
atunci când carul tv furnizează studioului central un program în direct. 


inginer/şet car GWO CES 


Regia Zona cabinei de regie dintr-un car tv este replica în miniatură a regiei 
dintr-un studiou obişnuit. Are un perete cu monitoare pentru fiecare cameră 
şi sursă video precum şi un mixer (switcher) care permite regizorului să 
comute de pe o imagine pe alta. 

Carele de reportaj mari au regia suficient de îcăpătoare pentru ca înăuntrul 
ei să stea regizorul artistic, regizorul tehnic, asistentul de regie si imediat in 
spatele lor producătorul, asistentul acestuia şi operatorul PC. 

De obicei, sunetistul stă într-o zonă alăturată dar separată de prima printr- 
un geam izolat care îi permite să monitorizeze şi să corecteze semnalul 
audio, fără a-i deranja pe ceilalţi. 

Urmează zona unde sunt supravegheate toate operaţiunile tehnice de la 
înregistrarea pe bandă până la corecţia parametrilor de la camerele video 
care se face de către inginerul şef de car (luminozitate, contrast, balans de 
alb, balans de negru, sharf etc). 


Facilităţi pentru transmisie În cazul în care producţia este difuzată în direct, 
carul tv trebuie să fie echipat pentru a trimite semnalul video şi audio spre 
studioul central prin două metode: terestru (prin lanţ de relee) sau via 
satelit. 


imagine aeriană 


ra 
f 


mini antenã 
releu releu 


eveniment 


LL E 


reporter studioul central 


Transmisia terestră se face cu ajutorul releelor pentru microunde, iar 
echipamentul a fost atât de miniaturizat încât poate încăpea chiar într-un 
autoturism break. În cazul transmisiei terestre putem întâlni două cazuri: 
transmisia de la car la studioul central şi transmisia de la camera video la 
carul de reprotaj. 

SATELIT GEOSTATIONAR 
35.000 KM 


DISTANTA MAI MARE DE f 
e 40 KM — > of =— 


aN 


STUDIOUL CENTRAL 


Transmisia via satelit presupune ca echipamentul carului de reportaj să 
includă o antenă parabolică prin care semnalul este “ridicat” la satelit de 
unde studioul central îl poate recepționa. Acest tip de transmisie este folosit 
în cazul programelor internaţionale sau atunci când zona respectivă nu 
permite folosirea lanţului de relee. Este mult mai scumpă dar oferă o 
autonomie mai mare. 


Car de reportaj echipat pentru transmisie via satelit 

Folosirea camerelor video Operatorul nu lucrează de capul lui, ci aude în 
cască indicaţiile regizorului, iar un bec roşu de pe cameră (tally light) indică 
momentul în care imaginea captată de o anume cameră este “on air”. 
Poziționarea camerelor video este cel mai adesea dictată de locaţia aleasă 
care ne obligă să alegem locuri neconfortabile pentru operator sau chiar 
periculoase. Vom întâlni situaţii în care trebuie să suspendăm o cameră în 
vârful unei macarale pentru a avea o imagine de ansamblu asupra unui 
concert care are loc într-o piaţă sau într-un parc sau situaţii în care vom 
înghesui camera şi operatorul într-un colţ de scenă fără a deranja 
spectatorii sau actorii în timpul filmării. 

În cele mai multe producţii camerele video sunt montate pe stative portabile 
dar trebuie să avem grijă ca aceste stative să fie la rândul lor fixate pe 
platforme mai înalte pentru ca mulțimea spectatorilor sau a participanţilor la 
eveniment să nu obtureze la un moment dat imaginea. 

Regizorul poate alege şi un număr de camere portabile care au o libertate 
de mişcare mai mare şi pot lua imagini din mai multe unghiuri decât 
camerele fixe. 

Mai avem şi situaţii speciale în care producția solicită prezenţa unor 
cărucioare pentru travelling sau a unor mecanisme mai complexe ca steady 
(stabilizator pentru camerele portabile) sau dolly (macara mai mică montată 
pe cărucior de travelling). Toate acestea necesită spaţiu de transport şi 
personal suplimentar pentru mânuire. 


Audio O transmisie live poate solicita folosirea a mai mult de 10 microfoane 
aşa că echipamentul de sunet din carul de reportaj trebuie să includă un 
pupitru cu suficiente căi, fiecare cu posibilitate de corecție separată. La 
acesta se adaugă microfoanele (obişnuite, lavaliere, direcţionale sau de 
ambianţă), cabluri, emițătoare şi receptoare, MD player, casetofon, CD 
player şi computer cu placă audio. 


Lumini Iluminarea pentru producţia în afara studioului variază în funcţie de 
fiecare situaţie în parte. Uneori echipa trebuie să asigure toată lumina 
necesară, caz în care trebuie avută în vedere planificarea unui al doilea 
camion care să transporte echipamentul necesar spre locaţia aleasă. 
Alteori televiziunea transmite anumite evenimente, cum sunt cele sportive, 
pentru care va folosi lumina naturală sau cea furnizată de instalația 
stadionului sau a sălii. 

La fel, pentru transmisia unui concert sau a unei piese de teatru cu 
spectatori, echipa va trebui să folosească lumina existentă. În acest caz 
trebuie să existe o coordonare strânsă între inginerul de lumini al carului şi 

cel care realizeaza lumina pentru spectacol pentru a fi sigur că există 
suficientă lumină pentru camerele video. 


PLANIFICAREA PREPRODUCȚIEI 


Etapa este deosebit de importantă pentru că nimeni din echipă nu mai 
poate fugi la magazie să ia o clemă de prins reflectorul sau un cablu mai 
lung pentru microfon. 


În primul rând trebuie să ştim ce fel de eveniment este: incontrolabil, care 
are loc cu sau fără prezenţa televiziunii (competiţii sportive, parăzi militare, 
demonstraţii) sau controlabil, realizat special pentru televiziune (programe 
de divertisment, emisiuni magazin, concursuri) dar şi pentru publicul 
prezent la fața locului. 


Contacte locale Întotdeauna stabiliți contacte locale şi persoane de 
legătură care vă pot ajuta în rezolvarea anumitor detalii 
legate de locaţie. Alte contacte utile sunt societăţile de 
electricitate, de apa-canal şi de salubritate. 


Acces Stabiliți dacă aveţi nevoie de acces la locul filmării în afara 
orelor de program obişnuite (săli, stadioane etc) pentru a 
nu fi puşi în situaţia de a veni la ora 04:00 cu echipa 
pentru instalarea echipamentului şi să gasiti porţile 
închise. 


Autorizaţii În oraşe veţi avea nevoie de permise speciale de la poliţie 
sau municipalitate pentru parcarea vehiculelor sau pentru 
filmarea în spațiile publice. Obţineţi toate autorizaţiile 
necesare înaintea stabilirii programului de producţie şi 
aranjaţi cu poliţia locală, dacă este cazul, să interzică 
accesul trecătorilor şau maşinilor în zona şi să devieze 
traficul. 


Poziționarea 

camerelor Regizorul trebuie să ştie câte camere video are la 
dispoziție precum şi poziţia lor aproximativă. În producţiile 
cu mai multe camere video acestea trebuie amplasate în 
cele mai bune poziţii pentru a surprinde acţinea din cele 

mai variate perspective: unele la distanţă şi la înălțime 
pentru imaginile de ansamblu, în vreme ce altele vor fi 
lângă scenă sau acţiune pentru planurile apropiate şi de 
detaliu. Trebuie să aveţi în vedere şi direcţia pe care se 
desfăşoară acţiunea pentru amplasarea camerelor de o 
singură parte a axei. În funcţie de distanța cameră-subiect 
şi de planurile stabilite, veţi alege şi obiectivele şi lentilele 
pentru camere. 


Câteva exemple de amplasare a camerelor video pentru transmisii sportive: 


TENIS 


nivelul 
solului ; 


deasupra 
solului 

dar mai jos 

decât “2” 


banca jucator banca jucator 


CURSE AUTO / HIPICE 


tribună 

ră, 


Amplasarea camerelor şi a luminilor pentru conferință 


à PREZIDIU 


Traseul cablurilor Camerele video sunt legate de car prin cabluri sau 


Sunetul 


prin emițătoare cu microunde. În primul caz, pentru că 
lungimea unui singur cablu poate ajunge la câteva sute de 
metri, trebuie planificat întreg traseul de fire de la car la 
camerele aflate în poziție pentru a nu împiedica 
desfăşurarea evenimentului, pentru a nu interfera cu alte 
echipamente, pentru a nu stânjeni spectatorii. De 
asemenea cablurile tv trebuie să fie la o oarecare distanţă 
de liniile electrice care pot genera perturbări şi alte 
probleme tehnice serioase. Aceleaşi regui se aplică şi în 
cazul cablurilor audio sau de alimentare a luminilor proprii. 


Aici trebuie să răspundem la patru întrebări: (1) Ce sunete 
trebuie captate? (2) Poate să apară microfonul în 
imagine? (3) Ce probleme ar putea apărea (arene 
sportive cu ecou mare, mulţime participantă la o adunare 
etc)? (4) Putem ajunge la o înţelegere cu cei care asigură 
sonorizarea evenimentului pentru preluarea directă a 
sunetului? Pe lângă vocea prezentatorului, a 
moderatorului sau a participanţilor la eveniment vom avea 
nevoie şi de un sunet de ambianţă dar trebuie să evităm 

amplasarea microfoanelor prea aproape de un anumit 
grup de oameni. 


Electricitate Şeful de car are sarcina să estimeze câtă energie are 
nevoie echipamentul pentru funcţionarea corespunzătoare 
şi pentru transmisie. În cazul în care locaţia nu poate 
furniza puterea necesară, trebuie să ia legătura cu 
societatea de electricitate pentru suplimentarea puterii. 


Comunicaţii = Toate sistemele de comunicații folosite în mod normal 
într-un studiou trebuie să fie regăsite şi în carul de 
reportaj. Aceasta înseamnă că vom avea intercom între 
membrii echipei, linii telefonice obişnuite sau în sistem 
celular, precum şi transmisia programului în sine, atât 
video cât audio. Fie că e vorba de emisie terestră sau via 
satelit televiziunile obişnuiesc să închirieze cel puţin două 
linii, dintre care una principală, iar celelalte de rezervă. 


Securitate Aici este vorba despre securitatea echipamentului care 
poate rămâne afară toată ziua sau chiar peste noapte. 
Controlul mulțimii de spectatori la un concert de exemplu 
poate constitui o problemă, iar producătorul trebuie să ştie 
dacă trebuie să angajeze o firmă specializată de pază. În 
unele cazuri membrii echipei vor avea nevoie de 
legitimaţii de intrare pentru care responsabilul de locaţie 
trebuie să comunice din timp numărul necesar (şi 
eventual numele şi funcţia fiecărui membru al echipei). 


Alte probleme Fiecare producţie ridică probleme aparte, iar unele din 
punctele care trebuie rezolvate în faza de preproducţie se 
referă la cazare şi masa, la transport sau la construirea 
diferitelor elemente de decor sau a platformelor pentru 
camerele video şi pentru lumini. 


Şedinţa de 

producție În timpul acesteia principalii membrii ai echipei de 
producţie discută despre problemele care pot apărea şi 
despre rezolvările lor. Producătorul şi/sau regizorul 
verifică punct cu punct necesarul pentru fiecare sector al 
producției şi întocmesc planul final al producţiei. 

Instalare Imediat după sosirea camionului la locul acţiunii are loc 
parcarea lui, stabilizarea si alimentarea cu energie. 
Camerele şi echipamentele audio sunt despachetate din 
lăzile speciale şi fixate la locurile alese, iar reflectoarele 
sunt fixate si aranjate pe stative sau schele. După 
instalarea întregii aparaturi (inclusiv conectarea ei la car) 
echipa tehnică trece la verificări (repetiţie tehnică). 


Repetiţii Producțiile controlate pot trece fără probleme prin faza 
repetițiilor supravegheate de regizor şi producător. Pentru 
celelalte evenimente fără posibilitate de repetiții regizorul 
poate trece în revistă responsabilităţile fiecărui membru al 
echipei pe baza unui format preexistent sau a planului de 
producţie. 


PRODUCȚIA 


Deşi producţiile în afara studioului nu diferă foarte mult de cele care au loc 
în studio, vom întîâlni anumite probleme. De exemplu înregistrarea într-o 
încăpere mică cu mai multe reflectoare va duce la creşterea temperaturii, 
echipa fiind nevoită să oprească filmarea, să stingă luminile şi să aştepte 
până ce încăperea respectivă se mai răcoreşte. 


O transmisie în direct oferă însă o doză mare de emoție şi adrenalină care 
nu se transformă într-un dezastru dacă totul a fost planificat în cele mai 
mici detalii. Regizorul trebuie să aibă o maximă concentrare asupra imaginii 
şi sunetului şi să se bazeze pe ajutorul asistentului de regie şi al 
producătorului, aflaţi în legătură telefonică cu studioul central. 


Principalele etape ale unei transmisii în direct: 
1. înainte de ora intrării în emisie, asistentul de regie stabileşte 
legătura cu studioul central după ceasul căruia sincronizează ceasul 
din car 
2. durata fiecărui segment al programului şi coordonarea tuturor 
operațiilor este verificată de două ori 
3. cu aproximativ un minut înainte de intrarea în emisie asistentul 
atenționează regia carului; regizorul artistic comandă regizorului 
tehnic să comute pe primul cadru al transmisiei 

4. la 10 secunde înainte, asistentul repetă numărătoarea inversă 
transmisă de asistentul de la studioul central 

5. asistentul aude î telefon comanda “pleacă” în timp ce monitorul din 
car arată comutarea de pe imaginea difuzată de studioul central pe 
primul cadru al transmisiei care de acum inainte este în direct 

6. în timpul emisiei asistentul coordonează toate pauzele publicitare 
şi inserturile video transmise de centru, precum şi numărătoarea 
pentru ieşirea din emisie. 


POSTPRODUCȚIA 


După ieşirea din emisie, echipa trebuie să adune aparatura, să o 
împacheteze şi să se reîntoarcă la studioul central. Responsabilii fiecărui 
compartiment tehnic (video, audio şi lumini) trebuie să verifice cu lista în 
mână şi să numere fiecare cablu, micoron, carcă, reflector sau orice alt 
obiect mic care poate fi uitat. 


Înainte de a părăsi locaţia, producătorul, regizorul sau şeful de car trebuie 
să verifice cu reprezentatul local sau persoana de contact daca toate 
aspectele administrative au fost soluționate, dacă mai trebuie achitată vreo 
factură sau platit vreun colaborator local. 


Poate părea evident dar o echipă care lasă locaţia la fel de curată cum a 
găsit-o, care se poartă frumos şi care este cooperantă cu reprezentanții 
locali, va avea totdeauna uşa deschisă pentru o altă producţie în aceeaşi 
locaţie sau în acelaşi oraş. 

